cyanic-selkie/wikianc huggingface dataset:
ಟೋಟಲ್ ಕನ್ನಡ
ಟೋಟಲ್ ಕನ್ನಡ ಬೆಂಗಳೂರು ಮೂಲದ ಕನ್ನಡ ಮಳಿಗೆ. ಈ ಸಂಸ್ಥೆಯ ಉದ್ದೇಶ ಕನ್ನಡ ಭಾಷೆ, ಸಂಸ್ಕೃತಿ, ಸಾಹಿತ್ಯ ಹಾಗು ಪರಂಪರೆಯನ್ನು ಸಂರಕ್ಷಿಸಿ ಪ್ರಚಾರ ಮಾಡುವುದು.ಈ ಮಳಿಗೆಯಲ್ಲಿ ಕನ್ನಡಕ್ಕೆ ಸಂಬಂಧಪಟ್ಟ ವಸ್ತುಗಳು ಮಾರಾಟಕ್ಕಿವೆ. ಇಂತಹ ಮಳಿಗೆ ಕರ್ನಾಟಕದಲ್ಲೇ ಪ್ರಥಮ. ದೇಶ- ವಿದೇಶ ಗಳಿಗು ಕನ್ನಡ ವಸ್ತುಗಳನ್ನು ತಮ್ಮ ಅಂತರಜಾಲ ತಾಣ ಹಾಗು ಸ್ಪೀಡ್ ಪೋಸ್ಟ್ ಮತ್ತು ಫೆಡೆರಲ್ ಎಕ್ಸ್ಪ್ರೆಸ್ಸ್ ಮೂಲಕ ಕಳುಹಿಸುತ್ತಾರೆ.
ಹಿನ್ನೆಲೆ ಮತ್ತು ಬೆಳವಣಿಗೆ
ಕನ್ನಡ ಭಾಷೆಯ ಕೆಲವು ಪುಸ್ತಕಗಳು, ಸಿಡಿ-ಡಿವಿಡಿಗಳು ಲಭ್ಯವಿಲ್ಲದೇ ಇರುವ ಕಾರಣದಿಂದ, ಕನ್ನಡ ಭಾಷೆ ಹಾಗು ಸಂಸ್ಕೃತಿಯ ವೈಭವವನ್ನು ಕನ್ನಡ ಪುಸ್ತಕಗಳು, ಚಲನಚಿತ್ರಗಳು ಹಾಗು ಸಂಗೀತದ ಪ್ರಚಾರದಿಂದ ಮಾಡಲು ೨೦೦೧ರಲ್ಲಿ ಟೋಟಲ್ ಕನ್ನಡ ಡಾಟ್ ಕಾಮ್ ಎಂಬ ಅಂತರಜಾಲ ತಾಣವನ್ನು ಸೃಷ್ಟಿಸಿ ಕನ್ನಡ ಪುಸ್ತಕ ಹಾಗು ಇತರ ವಸ್ತುಗಳನ್ನು ಪ್ರಪಂಚದ ಎಲ್ಲಾ ಮೂಲೆಗಳಿಗು ಸ್ಪೀಡ್ ಪೋಸ್ಟ್ ಮತ್ತು ಫೆಡೆರಲ್ ಎಕ್ಸ್ಪ್ರೆಸ್ಸ್ ಮೂಲಕ ಕಳುಹಿಸುತ್ತಿದ್ದರು. ೨೦೦೬ರಲ್ಲಿ ಆ ಜಾಲತಾಣದ ಜತೆ ಬೆಂಗಳೂರಿನಲ್ಲಿ ಒಂದು ಮಳಿಗೆಯನ್ನು ಆರಂಭಿಸಿದರು. ಇದಲ್ಲದೆ ಈಗ ಒಂದು ಸಂಚಾರಿ ಮಳಿಗೆಗಳನ್ನು ಬೆಂಗಳೂರಿನ ಏಳು ಕಡೆ ಬಿಟ್ಟಿದ್ದಾರೆ.
ಲಭ್ಯವಿರುವ ವಸ್ತುಗಳು
ಟೋಟಲ್ ಕನ್ನಡ ಮಳಿಗೆಯಲ್ಲಿ ೨೫೦೦೦ಕ್ಕೂ ಹೆಚ್ಚು ಕನ್ನಡ ವಸ್ತುಗಳಿವೆ. ಕನ್ನಡ ಪುಸ್ತಕಗಳು, ಕನ್ನಡ ಸಂಗೀತ ಹಾಗು ಕನ್ನಡ ಚಿತ್ರಗಳಲ್ಲದೆ ಕನ್ನಡ ಗ್ರೀಟಿಂಗ್ ಕಾರ್ಡುಗಳು, ಪಂಚಾಂಗ-ಕ್ಯಾಲೆಂಡರ್, ಮಾಸಪತ್ರಿಕೆಗಳು, ಮಕ್ಕಳಿಗಾಗಿ ಅನಿಮೇಷನ್‌ ಸಿಡಿಗಳು, ಶಿಶುಗೀತೆಗಳು,  ಟಿ-ಶರ್ಟ್ ಹಾಗು  ಈ-ಪುಸ್ತಕಗಳ ಸಿಡಿಗಳು ಲಭ್ಯವಿವೆ.
ಉಲ್ಲೇಖಗಳು
ವರ್ಗ:ಕನ್ನಡ ವರ್ಗ:ಅಂತರ ಜಾಲ ತಾಣಗಳು
ಮಾರಿಟಾನಿಯ
ಮಾರಿಟಾನಿಯ (موريتانيا, ಅಧಿಕೃತವಾಗಿ ಮಾರಿಟಾನಿಯ ಇಸ್ಲಾಮಿ ಗಣರಾಜ್ಯ, ಪಶ್ಚಿಮ ಆಫ್ರಿಕಾದಲ್ಲಿನ ಒಂದು ದೇಶ. ಇದರ ಪಶ್ಚಿಮಕ್ಕೆ ಅಟ್ಲಾಂಟಿಕ್ ಮಹಾಸಾಗರ, ನೈರುತ್ಯಕ್ಕೆ ಸೆನೆಗಲ್, ಪೂರ್ವಕ್ಕೆ ಮಾಲಿ, ಈಶಾನ್ಯಕ್ಕೆ ಅಲ್ಜೀರಿಯ ಮತ್ತು ವಾಯುವ್ಯಕ್ಕೆ ಪಶ್ಚಿಮ ಸಹಾರ (ಮೊರಾಕೊ ಆಡಳಿತದಲ್ಲಿರುವ) ದೇಶಗಳಿವೆ. ಮುಂಚಿನ ಬೆರ್ಬೆರ್ ರಾಜ್ಯ "ಮೌರೆಟಾನಿಯ"ದಿಂದ ಈ ದೇಶ ಹೆಸರು ಪಡೆದಿದೆ. ನೌಕ್ಚೊಟ್ಟ್ ಇದರ ರಾಜಧಾನಿ.
ವರ್ಗ:ಪಶ್ಚಿಮ ಆಫ್ರಿಕಾ ವರ್ಗ:ಆಫ್ರಿಕ ಖಂಡದ ದೇಶಗಳು
ಥ್ರಾಶ್ ಮೆಟಲ್
ಥ್ರಾಶ್ ಮೆಟಲ್ ಹೆವಿ ಮೆಟಲ್ ಸಂಗೀತದ ಒಂದು ಉಪವಿಭಾಗವಾಗಿದ್ದು, ವೇಗವಾದ ಗತಿ, ಆಕ್ರಮಣಕಾರಿ ಶೈಲಿಯ, ರೌದ್ರ ಹಾಗೂ ಭಯಾನಕ ರಸಗಳುಳ್ಳ ಸಂಗೀತವಾಗಿದೆ. ಇದರ ಸಾಹಿತ್ಯದಲ್ಲಿ ಪ್ರಚಲಿತ ಸಾಮಾಜಿಕ ಸಮಸ್ಯೆಗಳು ಹಾಗೂ ಇಂದಿನ ಸಾಮಾಜಿಕ ವ್ಯವಸ್ಥೆಯ ವಿರುದ್ಧವಾಗಿರುವ ಅಂಶಗಳು ಕಂಡು ಬರುತ್ತವೆ. ಈ ಒಂದು ಲಕ್ಷಣವನ್ನು ಹಾರ್ಡ್ಕೊರ್ ಮತ್ತು ಪಂಕ್ ಸಂಗೀತದಲ್ಲೂ ಕೂಡ ಕಾಣಬಹುದು.
ಮೆಟಾಲಿಕಾ, ಸ್ಲೇಯರ್, ಮೆಗಾಡೆಟ್‌ ಮತ್ತು ಆನ್ಥ್ರಕ್ಸ್ ಥ್ರಾಶ್ ಮೆಟಲ್ಲಿನ ನಾಲ್ಕು ಖ್ಯಾತ ಬ್ಯಾಂಡ್ ಗಳು. ಇವು ಥ್ರಾಶ್ ಮೆಟಲ್ಲಿನ ಅಗ್ರಗಾಮಿಗಳೆಂದು ಹೇಳಬೊಹುದು.
ಥ್ರಾಶ್ ಮೆಟಲ್ ಪ್ರತ್ಯೇಕವಾಗಿ ಮೊದಲು ಅಭಿವ್ಯಕ್ತವದದ್ದು ೧೯೭೦ರ ದಶಕದ ಅಂತ್ಯದಲ್ಲಿ ಮತ್ತು ೧೯೮೦ರ ಆರಂಭದಲ್ಲಿ. ಅಂದಿನ ದಿನಗಳಲ್ಲಿ ಹಲವಾರು ಅಮೇರಿಕದ ಬ್ಯಾಂಡ್ ಗಳು ಬ್ರಿಟೀಷ್ ಹೆವಿ ಮೆಟಲ್ಲಿನ ಹೊಸ ಅಲೆ ಸಂಗೀತದ ಅಂಶಗಳನ್ನು ಹಾರ್ಡಕೋರ್ ಪಂಕ್ ಸಂಗೀತದ ವೇಗ, ಗತಿ, ಮತ್ತು ಶೈಲಿಯೊಂದಿಗೆ ಸೇರಿಸುವ ಪ್ರಯತ್ನವನ್ನು ಮಾಡುತ್ತಿದ್ದವು. ಈ ಪ್ರಯತ್ನದ ಫಲಿತಾಂಶವಾಗಿ ಥ್ರಾಶ್ ಮೆಟಲ್, ಸಂಗೀತ ಲೋಕದಲ್ಲಿ ತನ್ನದೇ ಆದ ಒಂದು ಸ್ಥಾನ ಪಡೆಯಿತು.
ಉಲ್ಲೇಖಗಳು
ವರ್ಗ:ಸಂಗೀತ
ಆರ್. ಶಾಮಾ ಶಾಸ್ತ್ರಿ
'''ಆರ್. ಶಾಮಾಶಾಸ್ತ್ರಿ''' (೧೨.೦೧.೧೮೬೮, ೨೩.೦೧.೧೯೪೪) ಕನ್ನಡ, ಇಂಗ್ಲಿಷ್‌, ಸಂಸ್ಕೃತ ಭಾಷೆಗಳ ಜೊತೆಗೆ ಜ್ಯೋತಿಷ ಶಾಸ್ತ್ರದಲ್ಲೂ ಅಪಾರ ಪಾಂಡಿತ್ಯ ಹೊಂದಿದ್ದ ಶಾಮಶಾಸ್ತ್ರಿಗಳು ಹುಟ್ಟಿದ್ದು ರುದ್ರಪಟ್ಟಣದಲ್ಲಿ. ಚಿಕ್ಕಂದಿನಲ್ಲೇ ತಂದೆಯನ್ನು ಕಳೆದುಕೊಂಡರೂ ಸ್ವ-ಪ್ರಯತ್ನದಿಂದ ಮುಂದೆ ಬಂದರು. ಮೈಸೂರು ಸಂಸ್ಕೃತ ಕಾಲೇಜಿನಲ್ಲಿ ವಿದ್ವತ್‌ ಪರೀಕ್ಷೆಯಲ್ಲಿ ತೇರ್ಗಡೆ ಹೊಂದಿದರು. ಅಂದಿನ ದಿವಾನರಾಗಿದ್ದ ಕೆ. ಶೇಷಾದ್ರಿ ಅಯ್ಯರ್ ರವರು ಇವರ ಪಾಂಡಿತ್ಯಕ್ಕೆ ಮೆಚ್ಚಿ ತಮ್ಮ ಮನೆಯಲ್ಲಿಯೇ ಊಟ-ವಸತಿಗೆ ವ್ಯವಸ್ಥೆ ಮಾಡಿ ಇಂಗ್ಲಿಷ್‌ ಕಲಿಯಲು ಪ್ರೋತ್ಸಾಹಿಸಿದರು. ಇಂಗ್ಲಿಷ್‌, ಸಂಸ್ಕೃತದ ಜೊತೆಗೆ ಭೌತ ಶಾಸ್ತ್ರವನ್ನೂ ಕಲಿತು ಬೆಂಗಳೂರಿನ ಸೆಂಟ್ರಲ್‌ ಕಾಲೇಜಿನಲ್ಲಿ ಓದಿ ಮದರಾಸು ವಿಶ್ವವಿದ್ಯಾಲಯದ ಮೂಲಕ ಬಿ..ಎ. ಪದವಿ ಗಳಿಸಿದರು. ೧೯೧೮ ರಲ್ಲಿ ಮೈಸೂರಿನ ಪ್ರಾಚ್ಯ ಪುಸ್ತಕ ಭಂಡಾರದಲ್ಲಿ ದೊರೆತ ಉದ್ಯೋಗ.
ರುದ್ರಪಟ್ಟಣದ ಶಾಮಾ ಶಾಸ್ತ್ರಿಗಳು ಸಂಸ್ಕೃತದ ಮಹಾ ಮೇಧಾವಿಗಳು, ಇವರು ೧೮೯೧ರಲ್ಲಿ ಮೈಸೂರಿನ ಮಹಾರಾಜರು ಸ್ಥಾಪಿಸಿದ್ದ "ಓರಿಯಂಟಲ್ ರಿಸರ್ಚ್ ಇನ್ಸಿಟ್ಯೂಟ್ (ಓ ಆರ್ ಐ)" ಸಂಸ್ಥೆಯ ವಾಚನಾಲಯದ ಮೇಲ್ವಿಚಾರಕರಾಗಿದ್ದರು. ಈ ಸಂದರ್ಭದಲ್ಲಿ ಗ್ರಂಥಾಲಯದಲ್ಲಿ ’ಕೌಟಿಲ್ಯ’ನ ಅರ್ಥಶಾಸ್ತ್ರ ಕಣ್ಣಿಗೆ ಬಿತ್ತು. ಆಸಕ್ತಿಯಿಂದ ಆ ತಾಳೆಗ್ರಂಥವನ್ನು ಪರಿಶೀಲಿಸಿದರು. ಆಗ ಅದನ್ನು ಪ್ರಕಾಶನ ಮಾಡುವ ಮನಸ್ಸು ಮಾಡಿದರು. ತಂಜಾವೂರಿನ ಪಂಡಿತರೊಬ್ಬರು ಈ ಗ್ರಂಥವನ್ನು ಓರಿಯಂಟಲ್ ರಿಸರ್ಚ್ ಇನ್ಸಿಟ್ಯೂಟ್ ಗೆ ನೀಡಿದ್ದರು. ಈ ಗ್ರಂಥ ಸಂಸ್ಕೃತದಲ್ಲಿದ್ದರು ಲಿಪಿ ಮಾತ್ರ ’ದೇವಾನಗರಿ’ಯಾಗಿರಲಿಲ್ಲ. ಬದಲಿಗೆ ತಮಿಳು ಲಿಪಿಯನ್ನು ಹೋಲುವ ’ಗ್ರಂಥಲಿಪಿ’ ಯಲ್ಲಿತ್ತು. ೧೯೦೫ ರಿಂದ ಸತತ ನಾಲ್ಕು ವರ್ಷಗಳ ಅವಿರತ ಶ್ರಮದ ಬಳಿಕ ೧೯೦೯ರಲ್ಲಿ ಈ ಗ್ರಂಥವನ್ನು ಶಾಮಾಶಾಸ್ತ್ರಿಗಳು ಸಂಸ್ಕೃತದಲ್ಲಿ ಹೊರತಂದರು. ಈ ಗ್ರಂಥಕ್ಕೆ ಭಾರೀ ಮೆಚ್ಚುಗೆ ವ್ಯಕ್ತವಾಯಿತು. ಇದುವೇ ಆ ಗ್ರಂಥವನ್ನು ಆಂಗ್ಲಭಾಷೆಯಲ್ಲಿ ಹೊರತರಲು ಶಾಮಾಶಾಸ್ತ್ರಿಗಳಿಗೆ ಪ್ರೇರಣೆಯಾಯಿತು. ೧೯೧೫ರಲ್ಲಿ ಇದರ ಇಂಗ್ಲೀಷ್ ರೂಪಾಂತರ ಅವರು ಹೊರತಂದರು.
ಕ್ಯೂರೇಟರ್ ಆಗಿದ್ದ ಸಂದರ್ಭದಲ್ಲಿ ಹಲವಾರು ಸಂಸ್ಕೃತ ಗ್ರಂಥಗಳನ್ನು ಸಂಶೋಧಿಸಿ ಪ್ರಕಟಿಸಿದರು. ಬ್ರಹ್ಮ ಸೂತ್ರ ಭಾಷ್ಯ, ಬೋಧಾಯನ ಗೃಹಸೂತ್ರ ಸ್ಮೃತಿಚಂದ್ರಿಕಾ, ತೈತ್ತರೀಯ ಬ್ರಾಹ್ಮಣ, ತೈತ್ತರೀಯ ಬ್ರಾಹ್ಮಣ (ಅಷ್ಟಕ) ಭಾಗ – ೨, ಭಟ್ಟ ಭಾಸ್ಕರ ಮತ್ತು ಸಾಯಣ ಭಾಷ್ಯಗಳೊಡನೆ ಅಲಂಕಾರ ಭಾಗ ಮಣಿಹಾರ ಭಾಗ – ೨, ಬ್ರಹ್ಮಸೂತ್ರಭಾಷ್ಯ (ಆನಂದತೀರ್ಥೀಯ) ತಾತ್ಪರ್ಯಚಂದ್ರಿಕೆಯೊಡನೆ ಭಾಗ – ೪, ಕೌಟಿಲ್ಯನ ಅರ್ಥಶಾಸ್ತ್ರ ಮತ್ತು ಅರ್ಥಶಾಸ್ತ್ರದ ಪದಸೂಚಿ, ಸರಸ್ವತಿ ವಿಲಾಸ ಮುಂತಾದ ೨೫ ಕ್ಕೂ ಹೆಚ್ಚು ಕೃತಿಗಳು ಪ್ರಕಟಿತ. ಸಂಸ್ಕೃತ ಗ್ರಂಥಗಳಲ್ಲದೆ ಕನ್ನಡದಲ್ಲೂ ಹಲವಾರು ಗ್ರಂಥಗಳನ್ನು ಸಂಪಾದಿಸಿ ಪ್ರಕಟಿಸಿದರು. ಕುಮಾರವ್ಯಾಸನ ಮಹಾಭಾರತ (ವಿರಾಟಪರ್ವ) ಲಿಂಗಣ್ಣನ ಕೆಳದಿಯ ನೃಪವಿಜಯ, ಸೋಮರಾಜನ ಉದ್ಭಟ ಕಾವ್ಯ, ರುದ್ರಭಟ್ಟನ ಜಗನ್ನಾಥ ವಿಜಯ,ಕುಮಾರವ್ಯಾಸ ಮಹಾಭಾರತದ ಉದ್ಯೋಗಪರ್ವ, ಸೋಮನಾಥನ ಅಕ್ರೂರ ಚರಿತೆ, ನಯಸೇನನ ಧರ್ಮಾಮೃತ ಭಾಗ-೧, ಕಂಠೀರವ ನರಸರಾಜ ವಿಜಯ, ನಯಸೇನನ ಧರ್ಮಾಮೃತ ಭಾಗ-೨ ಮೊದಲಾದ ಹತ್ತಾರು ಕೃತಿಗಳನ್ನು ಬೆಳಕಿಗೆ ತಂದರು. ಹಲವಾರು ಸಮಿತಿಗಳೊಡನೆ ನಿಕಟ ಸಂಪರ್ಕ ಹೊಂದಿದ್ದು ಮೈಸೂರಿನ ಮಹಾರಾಜ ಸಂಸ್ಕೃತ ಮಹಾಪಾಠ ಶಾಲೆಯ ಕಾರ್ಯಕಾರಿ ಸಮಿತಿ, ಸಂಸ್ಕೃತ ವಿದ್ವತ್ವರೀಕ್ಷಾ ಮಹಾಸಭೆಯ ಸದಸ್ಯರಾಗಿ, ಸಂಸ್ಕೃತ ಭಾಷಾ ವ್ಯಾಸಂಗದ ಅಭಿವೃದ್ಧಿಗಾಗಿ ದುಡಿದರು. ಸಂಸ್ಕೃತ ಭಾಷೆಯ ಪ್ರಚಾರಕ್ಕಾಗಿ ‘ಆರ್ಯ ಧರ್ಮೋಜ್ಜೀವಿನಿ ಸಭಾ’ ಎಂಬ ಸಂಸ್ಥೆಯನ್ನು ಪ್ರಾರಂಭಿಸಿ ಅದರ ಅಧ್ಯಕ್ಷರಾಗಿಯೂ ಸೇವೆ ಸಲ್ಲಿಸಿದರು. ಇವರ ನಿಸ್ವಾರ್ಥ ಸೇವೆಗಾಗಿ ಅಮೆರಿಕದ ವಾಷಿಂಗ್‌ಟನ್‌ ವಿಶ್ವ ವಿದ್ಯಾಲಯಕ್ಕೆ ಸೇರಿದ ಓರಿಯಂಟಲ್‌ ಯೂನಿವರ್ಸಿಟಿಯ ಫಿಲಾಸಫಿಕಲ್‌ ಎಂಬ ಸಂಸ್ಥೆ ೧೯೧೯ ರಲ್ಲಿ ಇವರಿಗೆ ಪಿಎಚ್.ಡಿ ಪದವಿ ಕೊಟ್ಟು ಗೌರವಿಸಿತು. ೧೯೨೧ ರಲ್ಲಿ ರಾಯಲ್‌ ಏಷಿಯಾಟಿಕ್‌ ಸೊಸೈಟಿ (ಮುಂಬಯಿ ಶಾಖೆ) ಯುಕಾಂಪ್‌ಬೆಲ್‌ ಸ್ಮಾರಕ ಚಿನ್ನದ ಪದಕ ಕೊಟ್ಟು ಗೌರಿವಿಸಿತು. ಕಲ್ಕತ್ತ ವಿಶ್ವವಿದ್ಯಾಲಯವು ೧೯೨೧ ರಲ್ಲಿ ಡಾಕ್ಟರ್ ಆಫ್‌ ಫಿಲಾಸಫಿ ಪದವಿ ನೀಡಿತು. ಮೈಸೂರಿನ ಮಹಾರಾಜರಿಂದ ಅರ್ಥಶಾಸ್ತ್ರ ವಿಶಾರದ, ಆಗಿನ ಬ್ರಿಟಿಷ್‌ ಸರಕಾರ ಮಹಾಮಹೋಪಾಧ್ಯಾಯ ಪ್ರಶಸ್ತಿ, ಕಾಶಿಯ ಭಾರತ ಧರ್ಮ ಮಹಾಮಂಡಲದಿಂದ ವಿದ್ಯಾಲಂಕಾರ, ಪಂಡಿತರಾಜ ಬಿರುದು ಮತ್ತು ಪ್ರಶ್ತಿ ಮುಂತಾದವುಗಳನ್ನು ಪಡೆದ, ಬಹುಭಾಷಾ ಪ್ರಾಜ್ಞರಾಗಿದ್ದ ಶಾಮಾಶಾಸ್ತ್ರಿಗಳು ೨೩ ರ ಜನವರಿ ೧೯೪೪ ರಲ್ಲಿ ನಿಧನರಾದರು.
ಒಂದು ಸ್ವಾರಸ್ಯಕರ ಘಟನೆ : "ನಾಲ್ವಡಿ ಕೃಷ್ಣರಾಜ ಒಡೆಯರು" ಒಮ್ಮೆ ಜರ್ಮನಿ ಪ್ರವಾಸ ಕೈಗೊಂಡಿದ್ದರು, ಈ ಸಂದರ್ಭದಲ್ಲಿ ಜರ್ಮನ್ ವಿಶ್ವವಿದ್ಯಾಲಯದ ಉಪಕುಲಪತಿಗಳನ್ನು ಭೇಟಿಯಾಗಿದ್ದರು ಆಗ ಉಪಕುಲಪತಿಗಳು "ನೀವು ಶಾಮಾಶಾಸ್ತ್ರಿಗಳ ಊರಿನವರೆ?’" ಎಂದು ಕೇಳಿದ್ದರಂತೆ. ಇದಾದ ಬಳಿಕ ಮೈಸೂರಿಗೆ ಮರಳಿದ ವಡೆಯರ್ ಶಾಮಾಶಾಸ್ತ್ರಿಗಳನ್ನು ಅರಮನೆಗೆ ಕರೆಯಿಸಿ ಪುರಸ್ಕಾರ ನೀಡಿ ಗೌರವಸಿದ್ದರಂತೆ. "ಮೈಸೂರಿಗೆ ನಾನೆ ರಾಜ ನೀವೊಬ್ಬ ಪ್ರಜೆ, ಆದರೆ ಮೈಸೂರಿನಿಂದಾಚೆಗೆ ನಿಮ್ಮಿಂದ ನಾನು ಗುರುತಿಸಲ್ಪಡುತಿದ್ದೆನೆ" ಎಂದು ಹೇಳಿದ್ದರಂತೆ. ಸಂದ ಪದವಿ, ಗೌರವಗಳು : ಶಾಮಾಶಾಸ್ತ್ರಿಗಳು ೧೯೧೯ರಲ್ಲಿ ವಾಷಿಂಗ್ಟನ್ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ ಪುರಸ್ಕಾರ ಪಡೆದಿದ್ದರು. ೧೯೨೧ರಲಿ ಕೋಲ್ಕತ್ತಾ ವಿಶ್ವವಿದ್ಯಾಲಯದಿಂದ ಗೌರವಕ್ಕೊ ಪಾತ್ರರಾಗಿದ್ದರು.
ವರ್ಗ:ಸಾಹಿತಿಗಳು
ದೆಹಲಿವಾರ್ತೆ
ದೆಹಲಿವಾರ್ತೆ - ಇದು ಮುಂಬಯಿ, ದೆಹಲಿ, ಪಣಜಿ ನಗರಗಳಿಂದ ಹೊರಬೀಳುವ ಕನ್ನಡ ದಿನಪತ್ರಿಕೆಯಾಗಿದೆ. ಈಗಿನ ಬೆಲೆ ಎರಡು ರೂಪಾಯಿಗಳು. ವಾರದ ದಿನಗಳಲ್ಲಿ ಎಂಟು ಪುಟಗಳನ್ನು ಹೊಂದಿರುತ್ತದೆ.
ವರ್ಗ:ಕನ್ನಡ ಪತ್ರಿಕೆಗಳು
ಇಂದ್ರಜಾಲ
thumb ಇಂದ್ರಜಾಲ ಒಂದು ಪ್ರದರ್ಶನ ಕಲೆ. ಜಾದೂಗಾರರು ಬಹುತೇಕ ಇದೇ ವಿದ್ಯೆಯ ಮೇಲೆ ಅವಲಂಬಿತರಾಗಿದ್ದಾರೆ. ಇಂದ್ರಜಾಲವು ಅನೇಕ ಒಳಪ್ರಕಾರಗಳನ್ನು ಹೊಂದಿದ್ದು ಶೂನ್ಯದಿಂದ ವಸ್ತುಗಳನ್ನು ಸೃಷ್ಟಿಸುವುದು, ಗಾಳಿಯಲ್ಲಿ ಮಾನವನನ್ನು ತೇಲಾಡಿಸುವುದು, ಅಸ್ತಿತ್ವದಲ್ಲಿದ್ದ ವಸ್ತುಗಳನ್ನು ಮಾಯವಾಗಿಸುವುದು ಜನಪ್ರಿಯವಾಗಿರುವ ಕಲೆಗಳಾಗಿವೆ. ಮಹೇಂದ್ರಜಾಲ, ಯಕ್ಷಿಣಿ ವಿದ್ಯೆ, ಕಣ್ಕಟ್ಟು ವಿದ್ಯೆ, ಸಮ್ಮೋಹನ ವಿದ್ಯೆ, ವಶೀಕರಣ, ಮಾಟ ಮುಂತಾದ ವಿದ್ಯೆಗಳು ಇಂದ್ರಜಾಲದ ಒಳಪ್ರಕಾರಗಳೆಂದು ಹೇಳಬಹುದಾಗಿದೆ.ಭಾರತದ ಪುರಾತನ ಕಾಲದ ಅರ್ವತ್ನಾಲ್ಕು ವಿದ್ಯೆಗಳಲ್ಲಿ ಇಂದ್ರಜಾಲವೂ ಸೇರಿದೆ. ಎಲ್ಲಕ್ಕಿಂತ ಮುಖ್ಯವಾಗಿ ಇಂದ್ರಜಾಲದ ಕೆಲ ಬಗೆಗಳನ್ನು ವಿಜ್ಞಾನದ ಸಹಾಯದಿಂದ ಕಲಿಯಬಹುದೆಂದು ವಿಚಾರವಾದಿಗಳ ಅಭಿಪ್ರಾಯವಾಗಿದೆ. ವೇದಗಳ ಪೈಕಿ ಅಥರ್ವವೇದದಲ್ಲಿ ಈ ಕಲೆಯ ಬಗ್ಗೆ ವಿಸ್ತಾರವಾಗಿ ವಿವರಿಸಿರುವುದನ್ನು ಗಮನಿಸಬಹುದಾಗಿದೆ. ಇದನ್ನು ಉಪಯೊಗಿಸಿ ಅನಕ್ಷರಸ್ಥರಿಗೆ ಮೋಸವನ್ನೂ ಮಾಡುತ್ತಾರೆ. ವರ್ಗ:ಕಲೆ ವರ್ಗ:ಮನೋರಂಜನೆ
ರಘುನಂದನ ಕಾಮತ್
thumb|right|250px|'ರಘುನಂದನ ಕಾಮತ್' ’ರಘುನಂದನ್ ಕಾಮತ್,’ ’ನ್ಯಾಚುರಲ್ ಐಸ್ಕ್ರೀಂಮ್’'ಬ್ರಾಂಡ್', ತಯಾರಕರಾಗಿ ಮುಂಬೈನಲ್ಲೇ ೪೫ ಶಾಖೆಗಳನ್ನು ಹೊಂದಿ, ಅತ್ಯಂತ ಜನಪ್ರಿಯರಾಗಿದ್ದಾರೆ. 'ರಘುನಂದನ್ ಕಾಮತ್', ಮೂಲತಃ ’ಮೂಲ್ಕಿ ಪುತ್ತೂರಿನವರು’.
ಉಲ್ಲೇಖಗಳು
<References />
ವರ್ಗ : ಭಾರತೀಯ ಉದ್ಯಮಿಗಳು
ಮಯೂರವರ್ಮ
ಕದಂಬ ರಾಜ್ಯವನ್ನು ಕರ್ನಾಟಕದ ಪ್ರಥಮ ರಾಜ್ಯವೆಂದು ವರ್ಣಿಸಲಾಗುತ್ತಿದೆ. ಈ ರಾಜ್ಯದ ಸ್ಥಾಪಕ ಮಯೂರವರ್ಮ ( ಕ್ರಿ.ಶ. ೩೨೫-೩೪೫). ಈತನ ರಾಜಧಾನಿ ಬನವಾಸಿ. ತಾಳಗುಂದ ಗ್ರಾಮದಲ್ಲಿ ಹುಟ್ಟಿ ಬೆಳೆದ ಯುವಕನೊಬ್ಬ ಉನ್ನತ ವ್ಯಾಸಂಗಕ್ಕಾಗಿ ಕಂಚಿ ಪಟ್ಟಣಕ್ಕೆ ತೆರಳಿದ್ದಾಗ ಪಲ್ಲವರಿಂದ ಅವಮಾನಿತ­ನಾಗುತ್ತಾನೆ. ತನ್ನ ಸ್ವಾಭಿಮಾನಕ್ಕೆ ಧಕ್ಕೆ ತಂದ ಪಲ್ಲವರ ವಿರುದ್ದ ಖಡ್ಗ ಹಿಡಿದು, ಅವರ ಸೊಲ್ಲಡಗಿಸಿ ಸ್ವಾಭಿಮಾನದ ಸಂಕೇತವಾಗಿ ಕದಂಬ ಸಾಮ್ರಾಜ್ಯ ನಿರ್ಮಾಣ ಮಾಡುತ್ತಾನೆ ಎಂಬುದು ಇತಿಹಾಸ.
ಈತನ ಕುರಿತಾಗಿ ವರನಟ ರಾಜಕುಮಾರ್ ಅವರ ಅಭಿನಯದಲ್ಲಿ  "ಮಯೂರ"  ಚಲನಚಿತ್ರವು  ತಯಾರಾಗಿದೆ.
ಹೊರಗಿನ ಕೊಂಡಿಗಳು
ವರ್ಗ:ಕರ್ನಾಟಕದ ಇತಿಹಾಸ ವರ್ಗ:ವಿಲೀನಗೊಳಿಸಬೇಕಿರುವ ಲೇಖನಗಳು
ರಮ್ಯಶ್ರೀ
ರಮ್ಯಶ್ರೀ  ಒಬ್ಬ ಭಾರತೀಯ ನಟಿ. ಇವಳು ಕನ್ನಡ ಚಿತ್ರ ಆರ್ಯಭಟ್ಟ ನಲ್ಲಿ ಪ್ರಧಾನ ನಾಯಿಕ.
ಲಿಂಕುಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ಸ್ವೀಡನ್
ಸ್ವೀಡನ್ (ಅಧಿಕೃತವಾಗಿ ಸ್ವೀಡನ್ ರಾಜ್ಯ) ಯುರೋಪಿನ ಸ್ಕ್ಯಾಂಡಿನೇವಿಯ ಜಂಬೂದ್ವೀಪದ ಪೂರ್ವಭಾಗದಲ್ಲಿರುವ ಒಂದು  ನಾರ್ಡಿಕ್ ದೇಶ. ಸ್ವೀಡನ್ ದೇಶವನ್ನು ಉತ್ತರದಲ್ಲಿ ನಾರ್ವೆ ಮತ್ತು ಫಿನ್ಲೆಂಡ್, ದಕ್ಷಿಣದಲ್ಲಿ ಡೆನ್ಮಾರ್ಕ್ ಪಶ್ಚಿಮಕ್ಕೆ ನಾರ್ವೆ ಉತ್ತರಕ್ಕೆ ಬಾಲ್ಟಿಕ್ ಸಮುದ್ರ ಮತ್ತು ಬೊತ್ನಿಕ್‍ಖಾರಿ ಸುತ್ತವರೆದಿವೆ. ಸ್ವೀಡನ್ ವಿಸ್ತೀರ್ಣದಲ್ಲಿ ಐರೋಪ್ಯ ಒಕ್ಕೂಟದಲ್ಲಿ ಮೂರನೇ ಅತಿ ದೊಡ್ಡ ದೇಶವಾಗಿದೆ, ಮತ್ತು ಸುಮಾರು ೯.೭ ಮಿಲಿಯದಷ್ಟು ಒಟ್ಟು ಜನಸಂಖ್ಯೆಯನ್ನು ಹೊಂದಿದೆ.
ವಿಸ್ತೀರ್ಣ 4,49,964ಚ.ಕಿಮೀ. ಜನಸಂಖ್ಯೆ 89,72000. ಭಾಷೆ ಸ್ವೀಡಿಷ್. ಸಾಕ್ಷರತೆ 100%. ಕ್ರೈಸ್ತಧರ್ಮ, ನಾಣ್ಯ ಕ್ರೋನಾ. ಸ್ವೀಡನ್ ವಿಸ್ತೀರ್ಣದಲ್ಲಿ ನಾರ್ಕಿಕ್ ದೇಶಗಳಲ್ಲೇ ಅತಿ ದೊಡ್ಡದು ಯುರೋಪಿನಲ್ಲಿ ನಾಲ್ಕನೆಯ ದೊಡ್ಡ ದೇಶ. ಸ್ವೀಡನ್ ಉದ್ದವಾದ ತೀರ ಪ್ರದೇಶವನ್ನು, ವಿಸ್ತಾರವಾದ ಅರಣ್ಯ ಪ್ರದೇಶವನ್ನೂ ಅನೇಕ ಸರೋವರಗಳನ್ನೂ ಒಳಗೊಂಡಿದೆ. ರಾಜಧಾನಿ ಸ್ಟಾಕೋಮ್. ಸ್ವೀಡನ್ ಆರ್ಥಿಕವಾಗಿ ಮುಂದುವರೆದ ದೇಶ. ಉತ್ತಮ ಸಾರಿಗೆ ಸಂಪರ್ಕ ಮತ್ತು ಮೂಲಭೂತ ಸೌಕರ್ಯವಿದೆ.
ಇತಿಹಾಸ
ಸ್ವೀಡನ್ನಿನ ಪ್ರದೇಶ ಶತಮಾನದಿಂದ ಶತಮಾನಕ್ಕೆ ವ್ಯತ್ಯಾಸವಾಗುತ್ತಿದೆ. 1809ರಲ್ಲಿ ಫಿನ್‍ಲೆಂಡ್ ಸ್ವೀಡ್‍ನ್ನಿನಿಂದ ಬೇರ್ಪಟ್ಟಿತು. ಅನಂತರ 17ನೆಯ ಶತಮಾನದಲ್ಲಿ ಅಮೆರಿಕ ಮತ್ತು ವೆಸ್ಟ್ ಇಂಡಿಸ್‍ನ ವಸಾಹತು ನೆಲೆಯಾಗಿತ್ತು. 1914ರ ಒಂದನೆಯ ಮಹಾಯುದ್ಧದ ಅನಂತರ ಇದರ ಎಲ್ಲೆಯನ್ನು ನಿಖರವಾಗಿ ಗುರುತಿಸಲಾಯ್ತು.
ಭೂರಚನೆ
ಸ್ವೀಡನ್ ಯುರೇಷಿಯ ಭೂಖಂಡದ ಒಂದು ಸ್ಥಿರ ಭೂ ಫಲಕ. ಈ ದೇಶದ ದಕ್ಷಿಣದ ಭಾಗ ಫಲವತ್ತಾದ ಮೈದಾನದಿಂದ ಕೂಡಿದೆ. ಉತ್ತರದ ಭಾಗ ಅರಣ್ಯ ಪ್ರದೇಶ. ಇಲ್ಲಿಯ ಮಣ್ಣು ಅಷ್ಟೇನೂ ಫಲವತ್ತಾಗಿಲ್ಲ. ಉಳಿದ ಭಾಗದಲ್ಲಿ ಛಿದ್ರವಾದ ಭೂ ಪ್ರದೇಶಗಳಿದ್ದು ವೈವಿಧ್ಯಮಯವಾಗಿವೆ. ಮೈದಾನ ಪ್ರದೇಶದಲ್ಲಿ ಬೆಟ್ಟಗುಡ್ಡಗಳು ಮತ್ತು ಸರೋವರಗಳಿವೆ. ಗಡಿಯ ಪ್ರದೇಶದಲ್ಲಿ ಕಬ್ಬಿಣದ ಅದಿರು ಮತ್ತು ಇತರ ಖನಿಜ ನಿಕ್ಷೇಪಗಳಿವೆ. ಇದು ಸ್ವೀಡನ್ನಿನ ಹಳೆಯ ಕೈಗಾರಿಕಾ ವಲಯ ನಾರ್ವೆ ಮತ್ತು ಸ್ವೀಡನ್ ನಡುವೆ ಸ್ಕಾಂಡಿನೇವಿಯ ಪರ್ವತ ಶ್ರೇಣಿಗಳಿವೆ. ಈ ಪ್ರದೇಶ ಸಮುದ್ರಮಟ್ಟದಿಂದ ಸು. 2000ಮೀ ಎತ್ತರದಲ್ಲಿದೆ. ಅನೇಕ ನದಿಗಳು ಇಲ್ಲಿ ಉಗಮಿಸುತ್ತವೆ.
ವಾಯುಗುಣ
ಸ್ವೀಡನ್ ಉತ್ತರದ ಆರ್ಟಿಕ್ ಹಾಗೂ ಅಟ್ಲಾಂಟಿಕ್ ಸಾಗರದ ಗಲ್ಫ್‍ಸ್ಟ್ರೀಮ್ ಉಷ್ಣೋದಕ ಪ್ರವಾಹದ ಪ್ರಭಾವಕ್ಕೊಳಗಾಗಿದೆ. ಭೂಮಿಯು 221/20 ಓರೆಯಾಗಿ ಸುತ್ತುವುದರಿಂದ ಈ ಪ್ರದೇಶವು ಉತ್ತರ ಧ್ರುವ ಪ್ರದೇಶವಾಗಿ ಭಾಸವಾಗುತ್ತದೆ. ಆದ್ದರಿಂದ ಬೇಸಗೆಯಲ್ಲಿ ಹಗಲು ಹೆಚ್ಚು. ಚಳಿಗಾಲದಲ್ಲಿ ರಾತ್ರಿ ಹೆಚ್ಚು. ಸ್ವೀಡನ್ನಿನ ದಕ್ಷಿಣ ಭಾಗ ಉತ್ತರ ಭಾಗಕ್ಕಿಂತ ಹೆಚ್ಚು ಹಿತಕರವಾದ ವಾಯುಗುಣ ಹೊಂದಿವೆ. ಇಲ್ಲಿ ವಾರ್ಷಿಕ ಸರಾಸರಿ ಮಳೆ 385ಮಿಮೀ. ವರ್ಷದ ಎಲ್ಲ ಕಾಲದಲ್ಲಿಯೂ ಮಳೆ ಬೀಳುತ್ತದೆ.
ಸಸ್ಯವರ್ಗ
ಸ್ವೀಡನ್‍ನಲ್ಲಿ ಕೋನಿಫರಸ್ ಅರಣ್ಯವಿದೆ, ದಕ್ಷಿಣದ ಭಾಗದಲ್ಲಿರುವುದು ಎಲೆ ಉದುರುವ ಮರಗಳಿಂದ ಕೂಡಿದ ಅರಣ್ಯ. ಈ ಅರಣ್ಯದಲ್ಲಿ ಬೀಚ್ ಮತ್ತು ಓಕ್ ಮರಗಳು ಪ್ರಮುಖವಾಗಿವೆ. ಈಚೆಗೆ ದಕ್ಷಿಣ ಮತ್ತು ನೈಋತ್ಯ ಭಾಗಗಳಲ್ಲೂ ಕೋನಿಫರಸ್ ಅರಣ್ಯವನ್ನು ಬೆಳೆಸಲಾಗುತ್ತಿದೆ.
ಪ್ರಾಣಿವರ್ಗ
ಸ್ವೀಡನ್ ಶೀತವಲಯದಲ್ಲಿರುವುದರಿಂದ ಕರಡಿ, ಚಿರತೆ, ತೋಳ, ಬೆಕ್ಕು, ಕಾಡುಜಿಂಕೆ, ಇಲಿ ಮತ್ತು ಮೊಲ ಇವೆ. ಇಲ್ಲಿ ಪ್ರಾಣಿ ಸಂರಕ್ಷಣೆಗೆ ಹೆಚ್ಚಿನ ಒತ್ತನ್ನು ನೀಡಲಾಗಿದೆ. ಪ್ರಾಣಿಗಳ ಬೇಟೆಯನ್ನು ನಿಷೇಧಿಸಲಾಗಿದೆ.
ವ್ಯವಸಾಯ
ಸ್ವೀಡನ್‍ನ ಆರ್ಥಿಕತೆಯಲ್ಲಿ ಪ್ರಮುಖ ಪಾತ್ರವಹಿಸಿದೆ. ಸ್ವೀಡನ್ನಿನ ಒಟ್ಟು ಭೌಗೋಳಿಕ ಪ್ರದೇಶದಲ್ಲಿ ಸೇ.10ರಷ್ಟು ಭೂ ಭಾಗವನ್ನು ವ್ಯವಸಾಯಕ್ಕೆ ಬಳಸಿಕೊಳ್ಳಲಾಗಿದೆ. ದಕ್ಷಿಣದ ಭಾಗಗಳು ವ್ಯವಸಾಯ ಪ್ರಧಾನ, ಹಂದಿ ಸಾಕಣೆ ಇದೆ. ಮಾಂಸ ಮತ್ತು ಹಾಲಿನ ಉತ್ಪನ್ನಗಳೂ ಮುಖ್ಯ. ನದಿಗಳ ದಂಡೆಗಳಲ್ಲಿ ತರಕಾರಿಗಳನ್ನು ಬೆಳೆಯುತ್ತಾರೆ.
ಮೀನುಗಾರಿಕೆ
ಮೀನುಗಾರಿಕೆ ಕಡಿಮೆ. ಏಕೆಂದರೆ ಮೀನುಗಾರಿಕೆಯ ವಲಯ ಅಂತಾರಾಷ್ಟ್ರೀಯ ಒಪ್ಪಂದಕ್ಕೆ ಒಳಪಟ್ಟಿದೆ. ಇದರಿಂದ ಇದು ಸಾಗರ ಮೀನುಗಾರಿಕೆ ವಲಯ ಕಳೆದುಕೊಂಡಿದೆ. ಆದರೆ ಸ್ವೀಡನ್ ಕೈಗಾರಿಕೆಯಲ್ಲಿ ಮುಂದುವರಿದಿದೆ. ತನ್ನ ಕೈಗಾರಿಕಾ ಉತ್ಪನ್ನದಲ್ಲಿ ಇಂದು ಸೇ. 40ರಷ್ಟನ್ನು ರಫ್ತು ಮಾಡುತ್ತಿದೆ.
ಆರ್ಥಿಕತೆಯ ಇತಿಹಾಸ
1850ಕ್ಕಿಂತ ಮುಂಚೆ ಸ್ವೀಡನ್ ವ್ಯವಸಾಯ ಪ್ರಧಾನವಾದ ದೇಶವಾಗಿತ್ತು. ಆಗ ದೇಶದಲ್ಲಿ ಸು. 35 ಲಕ್ಷ ಜನಸಂಖ್ಯೆಯಿತ್ತು. ಜನನ ಮರಣ ದರ ಪ್ರತಿ ಸಾವಿರಕ್ಕೆ 150 ಇತ್ತು. ಸರಾಸರಿ ಜೀವಿತ ಅವಧಿ ಪುರುಷರಲ್ಲಿ 40 ವರ್ಷ ಮತ್ತು ಸ್ತ್ರೀಯರಲ್ಲಿ 45ವರ್ಷ. 1970ರಲ್ಲಿ ಈ ದೇಶವು ಪ್ರಪಂಚದಲ್ಲಿಯೇ ತಲಾ ಒಟ್ಟು ಸ್ಥೂಲದೇಶೀಯ ಉತ್ಪನ್ನದಲ್ಲಿ 4ನೆಯ ಸ್ಥಾನ ಪಡೆದಿತ್ತು. ಜನಸಂಖ್ಯೆ 90 ಲಕ್ಷಕ್ಕೆ ಏರಿತು. ಜನನ ಮತ್ತು ಮರಣ ದರ ಪ್ರತಿ ಸಾವಿರಕ್ಕೆ 4ಕ್ಕೆ ಇಳಿಯಿತು. ಹಾಗೆಯೇ ಸರಾಸರಿ ಜೀವಿತ ಅವಧಿ ಪುರಷರಲ್ಲಿ 75ವರ್ಷ ಮತ್ತು ಸ್ತ್ರೀಯರಲ್ಲಿ 80 ವರ್ಷ ಇತ್ತು.
ಗಣಿಗಾರಿಕೆ
ಉತ್ತರ ಸ್ವೀಡನ್‍ನಲ್ಲಿ ಕಬ್ಬಿಣದ ಅದಿರು ನಿಕ್ಷೇಪವಿದೆ. ಪ್ರಪಂಚದ ಉಕ್ಕು ಉತ್ಪಾದನೆಯಲ್ಲಿ ಇದು ಸೇ.2ರಷ್ಟು ಉತ್ಪಾದಿಸುತ್ತಿದೆ. ಇದನ್ನು ಹೆಚ್ಚಾಗಿ ಯುರೋಪ್ ದೇಶಗಳಿಗೆ ರಫ್ತು ಮಾಡುತ್ತದೆ. ತಾಮ್ರ, ಸೀಸ ಮತ್ತು ಯುರೇನಿಯಮ್ ಕೂಡ ದೊರೆಯುತ್ತವೆ. ಅರಣ್ಯ, ಖನಿಜ ಮತ್ತು ಜಲವಿದ್ಯುಚ್ಛಕ್ತಿಯನ್ನು ಬಳಸಿಕೊಂಡು ಅಭಿವೃದ್ಧಿ ಸಾಧಿಸಲಾಗಿದೆ. ಮರ ಮತ್ತು ಮರದ ದಿಮ್ಮಿಗಳ ಕೈಗಾರಿಕೆಗಳು ಕಚ್ಚಾವಸ್ತುಗಳು ದೊರೆಯುವ ಪ್ರದೇಶಗಳ ಹತ್ತಿರವೇ ನೆಲೆಸಿವೆ. ಕಾಗದ ಕೈಗಾರಿಕೆ ನದಿ ಮುಖಜ ಭೂಮಿಯಲ್ಲಿ ನೆಲಸಿದೆ. ಲೋಹದ ಕೈಗಾರಿಕೆ ಮುಖ್ಯವಾಗಿ ಬಗ್ರ್ಸ್‍ಲೋಶೆನ್ ಪ್ರದೇಶದಲ್ಲಿ ಕಂಡುಬರುತ್ತವೆ. ದಕ್ಷಿಣ ಭಾಗದಲ್ಲಿ ವಾಹನದ ಬಿಡಿಭಾಗಗಳು ಮತ್ತು ವಿಮಾನ ತಯಾರಿಕೆ ಕೇಂದ್ರಗಳು ಕಂಡುಬರುತ್ತವೆ. ತಂತ್ರಪ್ರಧಾನ ಕೈಗಾರಿಕೆಗಳು ಪೂರ್ವ ಸ್ವೀಡನ್ ಮತ್ತು ಸ್ಕಾನ್ ಪ್ರದೇಶದಲ್ಲಿ ನೆಲೆಸಿವೆ. ವಿದ್ಯುಚ್ಛಕ್ತಿಯ ಉತ್ಪಾದನೆಯಲ್ಲಿ ಇದು ಬಹಳ ಅನುಕೂಲ ಸ್ಥಿತಿಯಲ್ಲಿದೆ.
ಸ್ವೀಡನ್ ರಾಷ್ಟ್ರೀಯ ಆದಾಯದ ಅತಿ ಹೆಚ್ಚಿನ ಭಾಗವು ವ್ಯಾಪಾರ, ಸಾರಿಗೆ, ಆಡಳಿತ ಮತ್ತು ಸೇವೆಗಳನ್ನು ಒಳಗೊಂಡಿದೆ. ಸ್ವೀಡನ್ 1995 ಜನವರಿ 1ರಂದು ಯುರೋಪ್ ಒಕ್ಕೂಟಕ್ಕೆ ಸೇರಿಕೊಂಡಿತು. ಅಲ್ಲದೆ ವಿಶ್ವಸಂಸ್ಥೆ, ವಿಶ್ವವ್ಯಾಪಾರ ಸಂಘ, ನೇಟೋ ಮುಂತಾದ ಸಂಸ್ಥೆಗಳು ಸದಸ್ಯತ್ವವನ್ನು ಹೊಂದಿದೆ.
ಕೈಗಾರಿಕೆ
ಸ್ವೀಡನ್ ಕೈಗಾರಿಕೆಯಲ್ಲಿ ಬಹಳ ಮುಂದುವರಿದಿದೆ. ಇದರ ಕೈಗಾರಿಕಾ ಉತ್ಪನ್ನದಲ್ಲಿ 40%ಭಾಗ ರಫ್ತಾಗುತ್ತದೆ. ಸ್ವೀಡನ್ ಪ್ರಪಂಚದ ಪ್ರಪ್ರಥಮ ಸಮಗ್ರ ಕಲ್ಯಾಣ ರಾಜ್ಯವಾಗಿದೆ. ಸ್ಟಾಕೋಮ್ ಸಮುದ್ರದ ಮೇಲಿನ ಸುಂದರತಾಣ ಎಂದು ಪ್ರಸಿದ್ಧವಾಗಿದೆ. ಸ್ವೀಡನ್ 1995 ಜನವರಿ 1ರಂದು ಯುರೋಪಿಯನ್ ಒಕ್ಕೂಟಕ್ಕೆ ಸೇರಿತು. ಆದರೆ ನ್ಯಾಟೋ ಕೂಟಕ್ಕೆ ಸೇರಲಿಲ್ಲ. 2000ದಲ್ಲಿ ಅದು ಯುರೋ ನಾಣ್ಯವನ್ನು ಸ್ವೀಕರಿಸಲು ಮತನೀಡಿದೆ.
ಆಡಳಿತ
ಸ್ವೀಡನ್ 21 ರಾಜ್ಯಗಳನ್ನಾಗಿ ವಿಂಗಡಿಸಲಾಗಿದೆ ಒಂದೊಂದು ರಾಜ್ಯಕ್ಕೂ ಒಬ್ಬೊಬ್ಬ ರಾಜ್ಯಪಾಲರನ್ನು ಪ್ರಧಾನ ಮಂತ್ರಿ ಅಥವಾ ಅಲ್ಲಿನ ಸರ್ಕಾರ ನೇಮಿಸುತ್ತದೆ.
ಧರ್ಮ
10 ಮತ್ತು 11ನೆಯ ಶತಮಾನದಲ್ಲಿ ಕ್ರೈಸ್ತಧರ್ಮ ನಿಧಾನವಾಗಿ ಈ ದೇಶದಲ್ಲಿ ನೆಲೆಯೂರಿತು. ನಂತರ 16ನೆಯ ಶತಮಾನದಲ್ಲಿ ರೋಮನ್ ಚರ್ಚ್‍ಗಳು ಹೆಚ್ಚು ಪ್ರಚಲಿತವಾದುವು. ಜೊತೆಗೆ ಇಸ್ಲಾಮ್‍ಧರ್ಮ, ಹಿಂದುಧರ್ಮ, ಭೌದ್ಧಧರ್ಮ ಮತ್ತು ಜೂಯಿಷ್‍ಧರ್ಮಗಳು ಕಂಡುಬರುತ್ತವೆ.
ಭಾಷೆಗಳು
ಸ್ವೀಡನ್‍ನಲ್ಲಿ ಡ್ಯಾನಿಷ್, ನಾರ್ವೇಜಿಯನ್, ಐಸ್‍ಲೆಂಡಿಕ್ ಮತ್ತು ಫರೋಯಿಸ್ ಜನಾಂಗಗಳಿವೆ. ನಾರ್ಡಿಕ್ ಭಾಷೆ ಹೆಚ್ಚು ಪ್ರಚಾರದಲ್ಲಿದೆ. ಸ್ವೀಡಿಷರು ನಾರ್ಡಿಕ್ ಭಾಷೆ ಆಡುತ್ತಾರೆ. ಇದರ ಜೊತೆಗೆ ಅಲ್ಪಸಂಖ್ಯಾತ ಭಾಷೆಗಳಾದ ಸಮಿ ಫಿನ್ಸ್, ಮೀನ್ ಕೀಲ್, ಯಾಡಿಸ್, ರೋಮಾನಿ ಚಿಬ್ ಭಾಷೆಗಳನ್ನು ಬಳಸುತ್ತಾರೆ. ಇಲ್ಲಿ ಈತ 200 ಭಾಷೆಗಳನ್ನಾಡುವ ಜನರು ನೆಲಸಿದ್ದಾರೆ.
ವರ್ಗ:ಯುರೋಪ್ ಖಂಡದ ದೇಶಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪ್ರೋಟೀನ್
thumb|320px|ವರ್ಣರಂಜಿತ [[ಆಲ್ಫಾ ಸುರುಳಿಗಳನ್ನು ತೋರಿಸುವ ಮಾಯಗ್ಲೋಬಿನ್‌ನ ಮೂರು ಆಯಾಮದ ರಚನೆಯ ಒಂದು ಚಿತ್ರಣ. ಕ್ಷ-ಕಿರಣ ಸ್ಫಟಿಕ ವಿಜ್ಞಾನದ ಮೂಲಕ ರಚನೆಯನ್ನು ಕಂಡುಹಿಡಿಯಲಾದ ಮೊದಲ ಪ್ರೋಟೀನ್ ಇದಾಗಿತ್ತು.]] ಪ್ರೋಟೀನ್‌ಗಳು (ಬಹುಪೆಪ್ಟೈಡ್‌ಗಳು ಎಂದೂ ಪರಿಚಿತವಾಗಿವೆ) ರೇಖಾತ್ಮಕ ಸರಣಿಯಲ್ಲಿರುವ ಮತ್ತು ಗೋಳಾಕಾರದಲ್ಲಿ ಸುತ್ತಿರುವ ಅಮೀನೋ ಆಮ್ಲಗಳಿಂದ ರಚಿತವಾಗಿರುವ ಸಾವಯವ ಸಂಯುಕ್ತಗಳು. ಒಂದು ಪಾಲಮರ್‌ನಲ್ಲಿನ ಅಮೀನೋ ಆಮ್ಲಗಳು ಪಕ್ಕದ ಅಮೀನೋ ಆಮ್ಲ ಅವಶೇಷಗಳ ಕಾರ್ಬಾಕ್ಸಿಲ್ ಮತ್ತು ಅಮೀನೋ ಗುಂಪುಗಳ ನಡುವಿನ ಪೆಪ್ಟೈಡ್ ಬಂಧಗಳಿಂದ ಒಟ್ಟಾಗಿ ಸೇರಿಸಲ್ಪಟ್ಟಿರುತ್ತವೆ. ಒಂದು ಪ್ರೋಟೀನ್‌ನ ಅಮೀನೋ ಆಮ್ಲಗಳ ಸರಣಿಯು ವಂಶವಾಹಿ ಸಂಕೇತದಲ್ಲಿ ಸಂಕೇತೀಕರಿಸಲಾದ ಒಂದು ವಂಶವಾಹಿಯ ಸರಣಿಯಿಂದ ನಿರೂಪಿಸಲ್ಪಡುತ್ತದೆ.
ಸಸ್ಯಹಾರಿಗಳು ಸೇವಿಸಬಹುದಾದ ಪ್ರೋಟಿನ್ ಆಹಾರಗಳು
ಸಸ್ಯಾಹಾರಕ್ಕಿ೦ತ ಮಾ೦ಸಹಾರದಲ್ಲಿ ಹೆಚ್ಚಿನ ಪ್ರೋಟೀನ್ ಇದೆ ಎನ್ನುವ ವಾದವಿದೆ.ಆದರೆ ಮಾಂಸಹಾರಿಗಳು ತಾವು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಪೋಶಕಾಂಶಗಳು ಇದೆ ಎಂದು ಹೇಳಿದರ ಸಸ್ಯಹಾರಿಗಳು ತಾವು ಸೇವಿಸುವುದೇ ಅಧಿಕ ಪೋಶಕಾಂಶಗಳು ಇರುವ ಆಹಾರವೆನ್ನುತ್ತಾರೆ. ಇಂತಹ ಪ್ರೋಟೀನ್ ಸಸ್ಯಾಹಾರಿಗಳಿಗೆ ಲಭ್ಯವಾಗಬೇಕಾದರೆ ಏನು ಮಾಡಬೇಕು?
ಲವಲವಿಕೆಯ ಜೀವನಶೈಲಿಗೆ ಪ್ರೋಟೀನ್‍ಯುಕ್ತ ಆಹಾರಗಳು
here are some health tips and tricks intermittent fastin
ಬೀಜಗಳು
ಉನ್ನತ ಮಟ್ಟದ ಪ್ರೋಟೀನ್‍ ಇರುವಂತಹ ಬೀಜಗಳನ್ನುಯಾವುದೇ ಸಮಯದಲ್ಲಿ ಸೇವಿಸಬಹುದಾಗಿದೆ.ತುಂಬಾ ರುಚಿಕರವಾಗಿರುವ ಒಂದು ಔನ್ಸ್ ಬಾದಾಮಿಯಲ್ಲಿ ೬ ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಿದೆ. ಒಂದು ಔನ್ಸ್ ಗೋಡಂಬಿಯಲ್ಲಿ ೪ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಿದೆ.
ಪಾಲಕ್ ಸೊಪ್ಪು
ಒಂದು ಕಪ್ ಪಾಲಕ್ ಸೊಪ್ಪಿನಲ್ಲಿ ೫.೩೫ ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಿದೆ .ಇದರಲ್ಲಿ ಬೇಯಿಸಿದ ಮೊಟ್ಟೆಯಲ್ಲಿ ಸಿಗುವ ಪ್ರೋಟೀನ್‍ಗಿಂತ ಹೆಚ್ಚಿನ ಪ್ರೋಟೀನ್‍ ಲಭ್ಯವಿದೆ.ವಿಟಮಿನ್ ಮತ್ತು ಕ್ಯಾಲ್ಶಿಯಂ ಹೀರುವಿಕೆಯನ್ನು ಇದು ತಡೆಯುವುದು.
ಹಾಲಿನ ಉತ್ಫನ‍್ನಗಳು
ಹಾಲು,ಮೊಸರು,ಗಿಣ್ಣು ಅಥವಾ ಪನೀರ್ ಇವುಗಳಲ್ಲಿ ಉತ್ತಮ ಮಟ್ಟದ ಪ್ರೋಟೀನ್‍ ಲಭ್ಯವಿದೆ.ಒಂದು ಔನ್ಸ್ ನಲ‍್ಲಿ ೭ ರಿಂದ ೧೩ ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಾಗುತ್ತದೆ.ಒಂದು ಟೇಬಲ್ ಚಮಚ ಬೆಣ್ಣೆಯಲ್ಲಿ೦.೧ಗ್ರಾಂ ರಷ್ಟು ಪ್ರೋಟೀನ್‍ ಲಭ್ಯವಿದೆ.
ಕ್ವಿನೊ
ಕ್ವಿನೊದಲ್ಲಿ ಒಂದು ಕಪ್ ಗೆ ೮ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಿದೆ.ಇತರೆ ಧಾನ್ಯಗಳಿಗೆ ಹೋಲಿಸಿದರೆ ಇದು ತುಂಬಾ ಭಿನ್ನವಾಗಿರುವಂತದ್ದಾಗಿದೆ.ದೇಹದ ಬೆಳವಣಿಗೆಗೆ ಬೇಕಾಗಿರುವ ೯ ಪ‍್ರಮುಖ ಅಮಿನೋ ಆಮ್ಲವು ಇದರಲ್ಲಿದೆ.ಇದನ್ನು ಬೆಳಿಗ್ಗೆ ಉಪಹಾರಕ್ಕೆ ಸೇವಿಸಬಹುದು ಅಥವಾ ತರಕಾರಿಗಳೊಂದಿಗೆ ಸಲಾಡ್ ರೂಪದಲ್ಲಿಸೇವಿಸಬಹುದು.
ಉಲ್ಲೇಖಗಳು
ವರ್ಗ:ಆಹಾರ ವಿಜ್ಞಾನ
ಹಿಂದುಸ್ತಾನ್ ಅಂಬಾಸಿಡರ್
ಹಿಂದುಸ್ತಾನ್ ಅಂಬಾಸಿಡರ್ ಎಂಬುದು ಭಾರತದ ಹಿಂದುಸ್ತಾನ್ ಮೋಟರ್ಸ್ ತಯಾರಿಸಿರುವ ಕಾರಾಗಿದೆ. ಈ ಕಾರನ್ನು ಕೆಲವೊಂದು ಮಾರ್ಪಾಡುಗಳೊಂದಿಗೆ ಅಥವಾ ಬದಲಾವಣೆಗಳೊಂದಿಗೆ 1958 ರಿಂದ ತಯಾರಿಸಲಾಗುತ್ತಿದ್ದು, ಇದನ್ನು ಮೋರಿಸ್ ಆಕ್ಸ್ ಫರ್ಡ್ ನ III ನೇಯ ಮಾದರಿಯಲ್ಲಿ ನಿರ್ಮಿಸಲಾಗಿದೆ. ಈ ಮಾದರಿಯನ್ನು ಮೊದಲು ಇಂಗ್ಲೆಂಡ್ ನಲ್ಲಿರುವ ಆಕ್ಸ್ ಫರ್ಡ್ ನ ಕೌಲೆಯಲ್ಲಿರುವ ಮೋರಿಸ್ ಮೋಟಾರ್ ಕಂಪನಿ 1956 ರಿಂದ 1959 ರವರೆಗೆ ತಯಾರಿಸುತ್ತಿತ್ತು.
ಬ್ರಿಟಿಷ್ ಮೂಲದ ಹೊರತಾಗಿ, ಅಂಬಾಸಿಡರ್ ಅನ್ನು ಭಾರತೀಯರ ವಿಶ್ವಾಸಾರ್ಹ ಕಾರೆಂದು ಪರಿಗಣಿಸಲಾಗುತ್ತದೆ. ಅಲ್ಲದೇ ಇದನ್ನು ಪ್ರೀತಿಯಿಂದ "ಭಾರತೀಯ ರಸ್ತೆಗಳ ರಾಜ"ನೆಂದು ಕೂಡ ಕರೆಯಲಾಗುತ್ತದೆ. ಈ ಕಾರನ್ನು ಹಿಂದುಸ್ತಾನ್ ಮೋಟರ್ಸ್, ಪಶ್ಚಿಮ ಬಂಗಾಳ ದ ಕೋಲ್ಕತ್ತಾ ದ ಸಮೀಪವಿರುವ ಇದರ ಉತ್ತರ್ಪಾರ ಕಾರ್ಖಾನೆ ಯಲ್ಲಿ ತಯಾರಿಸುತ್ತದೆ. ಇದು ಭಾರತದಲ್ಲೆ ಅತ್ಯಂತ ಹೆಚ್ಚು ಜನಪ್ರಿಯವಾಗಿರುವ ಕಾರಾಗಿದೆ. ಅಲ್ಲದೇ ಇದರ ಅತ್ಯುತ್ತಮ ಸಹಿಷ್ಣುತೆಯಿಂದಾಗಿ, ಒರಟಾದ ಭಾರತೀಯ ಭೂಪ್ರದೇಶದ ರಸ್ತೆಗಳಿಗೆ ಉತ್ತಮವಾಗಿ ಸರಿಹೊಂದುತ್ತದೆ ಎಂದು ಕೂಡ ತಿಳಿಯಲಾಗಿದೆ. ಭಾರತದ ರಾಜಕೀಯ ನಾಯಕತ್ವಕ್ಕೆ ಇದು ಅತ್ಯುತ್ತಮ ಕಾರೆಂದು ಮನ್ನಣೆ ನೀಡುವ ಮೂಲಕ ಇದರ ಸಾಂಪ್ರದಾಯಿಕ ಸ್ಥಾನಮಾನ ಉಳಿದಿದೆ. ಭಾರತದ ಪ್ರಧಾನ ಮಂತ್ರಿಯನ್ನು ಒಳಗೊಂಡಂತೆ ಭಾರತದ ರಾಜಕೀಯ ನಾಯಕತ್ವದಲ್ಲಿರುವವರೆಲ್ಲಾ ಇತರ ದುಬಾರಿ ಕಾರುಗಳನ್ನು ಮತ್ತು SUVಗಳನ್ನು ಬಯಸುವ ಮೊದಲು ಇದಕ್ಕೆ ಮೊದಲ ಆದ್ಯತೆ ನೀಡುತ್ತಾರೆ. ಅನಂತರ 2002ರಲ್ಲಿ ಭಾರತದ PM (ಪ್ರಧಾನ ಮಂತ್ರಿ) ಅಟಲ್ ಬಿಹಾರಿ ವಾಜಪೇಯಿ, ಸುರಕ್ಷತೆಯ ದೃಷ್ಟಿಯಿಂದ ಕವಚಿತ ವಾಹನವಾದ BMW 7 ಸೀರೀಸ್ ನಲ್ಲಿ ಪ್ರಯಾಣ ಮಾಡಿದರು. ಅದೇನೇ ಆದರೂ, ಸೋನಿಯಾ ಗಾಂಧಿಯಂತಹ ಭಾರತದ ಕೆಲವು ಪ್ರಮುಖ ರಾಜಕೀಯ ವ್ಯಕ್ತಿಗಳು ಹಿಂದುಸ್ತಾನ್ ಅಂಬಾಸಿಡರ್ ನ ಬಳಕೆಯನ್ನು ಮುಂದುವರೆಸಿದ್ದಾರೆ.
ಮೂಲಗಳು
ಬಿರ್ಲಾ, ಮೋರಿಸ್ ಆಕ್ಸ್ ಫರ್ಡ್ ಸೀರಿಸ್ II ರ (ಹಿಂದುಸ್ತಾನ್ ಲ್ಯಾಂಡ್ ಮಾಸ್ಟರ್ ) ಮಾದರಿಯಲ್ಲಿ ತಯಾರಿಸಲಾಗಿದ್ದ ಅವರ ಹಳೆಯ ಹಿಂದುಸ್ತಾನ್ ಮಾದರಿಯನ್ನು ಬದಲಾಯಿಸಬೇಕೆಂದಾಗ, ಅವರು ಅನಂತರದ ಹೊಸ ಮೋರಿಸ್ ಆಕ್ಸ್ ಫರ್ಡ್ ಸೀರಿಸ್ III ಅನ್ನು ಅನ್ವೇಷಿಸಿದರು. ಆರಂಭದಲ್ಲಿ ಈ ಕಾರಿನ ಪಕ್ಕದಲ್ಲಿ ವ್ಯಾಲ್ವ್(ಕವಾಟ) ಎಂಜಿನ್ ಇರುವಂತೆ ತಯಾರಿಸಲಾಯಿತು. ಆದರೆ ಅನಂತರ ಇದನ್ನು ಒವರ್ ಹೆಡ್ ವ್ಯಾಲ್ವ್ ಎಂಜಿನ್ ಆಗಿ ಅಭಿವೃದ್ಧಿ ಪಡಿಸಲಾಯಿತು. ಆ ಹಂತದಲ್ಲಿ ಕಾರು ಸಂಪೂರ್ಣವಾಗಿ ಸುತ್ತುವರೆದಿರುವ ಮನಕಾಕ್(ಏಕಕಾಯಕ ರಚನೆ) ಚಾಸಿ(ತಳಕಟ್ಟು) ಯೊಂದಿಗೆ ತಯಾರಿಸಲಾದ ಹೊಸ ವಿನ್ಯಾಸದಂತಿತ್ತು. ಇದರಿಂದಾಗಿ ಒಳಭಾಗದಲ್ಲಿ ವಿಸ್ತಾರವಾದ ಸ್ಥಳಾವಕಾಶ ದೊರೆಯಿತು.
ಹಿಂದುಸ್ತಾನ್ ಮೋಟರ್ಸ್ ಲಿಮಿಟೆಡ್(HM), ಎಂಬ ಕಾರನ್ನು ತಯಾರಿಸಿದ ಭಾರತದ ಮೊದಲ ಕಂಪನಿಯಾಗಿದೆ. ಅಲ್ಲದೇ ಸಿ.ಕೆ. ಬಿರ್ಲಾ ಗ್ರೂಪ್ ನ ಫ್ಲ್ಯಾಗ್ ಶಿಪ್ ಕಂಪನಿಯಾಗಿದೆ. ಇದನ್ನು ಸ್ವಾತಂತ್ರ್ಯ ದೊರೆಯುವ ಸ್ವಲ್ಪಕಾಲದ ಮೊದಲು 1942ರಲ್ಲಿ ಗುಜರಾತ್ ಹತ್ತಿರವಿರುವ ಪೋರ್ಟ್ ಓಕಾದಲ್ಲಿ ಒಂದು ಸಣ್ಣ ಕಾರ್ಖಾನೆಯ ರೂಪದಲ್ಲಿ ಬಿ.ಎಮ್. ಬಿರ್ಲಾ ಸ್ಥಾಪಿಸಿದರು.
ವಿಕಸನ
ಪ್ರೀತಿಯಿಂದ ಆಂಬಿ ಎಂದು ನೆಚ್ಚಿನ ಹೆಸರಿನಿಂದ ಕರೆಯಲಾಗುವ ಈ ಕಾರು, ಅದರ ರಚನೆಯಲ್ಲಿ ಕೆಲವೊಂದು ಬದಲಾವಣೆಗಳನ್ನು ಕಾಣುವುದರೊಂದಿಗೆ ಆರಂಭದಿಂದಲೂ ಇದರ ಉತ್ಪಾದನೆ ಮುಂದುವರೆದಿದೆ.
ಹಿಂದುಸ್ತಾನ್ ಮೋಟರ್ಸ್ ಅದರ ಜೋಡಣಾ ಕಾರ್ಖಾನೆಯನ್ನು ಗುಜರಾತ್ ನಲ್ಲಿರುವ ಪೋರ್ಟ್ ಓಕಾ ದಿಂದ ಪಶ್ಚಿಮ ಬಂಗಾಳದ ಹೂಗ್ಲಿ ಜಿಲ್ಲೆಯಲ್ಲಿರುವ ಉತ್ತರ್ಪಾರಕ್ಕೆ 1948 ರಲ್ಲಿ ಬದಲಾಯಿಸಿತು. ಅಲ್ಲದೇ ಮೋಟಾರು ಕಾರಿನ ವಿಭಾಗದಲ್ಲಿ ಇದರ ಉತ್ಪಾದನಾ ಸಾಮರ್ಥ್ಯವನ್ನು ಇನ್ನಷ್ಟು ಹೆಚ್ಚಿಸಲಾಯಿತು.
ಮೋರಿಸ್ ಆಕ್ಸ್ ಫರ್ಡ್ ಸರಣಿ II ರ ಮಾದರಿಯನ್ನು ಭಾರತದಲ್ಲಿ ತಯಾರಿಸಲು 1954 ರಲ್ಲಿ ಅನುಮತಿ ದೊರೆಯಿತು. ಅಲ್ಲದೇ ಇಂಗ್ಲೆಂಡ್ ನಲ್ಲಿ ಈ ಕಾರನ್ನು ಪ್ರಥಮ ಬಾರಿಗೆ ನಿರ್ಮಿಸಿದ ಮೂರು ವರ್ಷಗಳ ನಂತರ, ಇದನ್ನು ಪಶ್ಚಿಮ ಬಂಗಾಳದ ಉತ್ತರ್ಪಾರ(ಹೂಗ್ಲಿ ಜಿಲ್ಲೆಯ.)ದಲ್ಲಿ ನಿರ್ಮಿಸಲಾಯಿತು. ಅಲ್ಲದೇ 1957 ರ ಹಿಂದುಸ್ತಾನ್ ಲ್ಯಾಂಡ್ ಮಾಸ್ಟರ್ ಎಂದು ಕರೆಯಲಾಯಿತು. ಇದು ಚಕ್ರಾಕಾರದ ಹಿಂಬದಿಯ ಸ್ವ್ಯಾಬ್(ಗಿಡ್ಡನೆಯ ಮತ್ತು ದಪ್ಪವಾಗಿರುವ) ಅನ್ನು ಮತ್ತು ಬಾಗಿಕೊಂಡು ಇಳಿಜಾರಿನಂತಿರುವ ಬಾನೆಟ್ ಹೊಂದಿದೆ.
ಅಂಬಾಸಿಡರ್ ಅನ್ನು ತಯಾರಿಸುವುದರೊಂದಿಗೆ ಕಾರ್ಖಾನೆಯು ಕಂಟೆಸ್ಸಾ ಮತ್ತು ಟ್ರೆಕ್ಕರ್, ಪೋರ್ಟರ್ ಮತ್ತು ಪುಷ್ಪಕ್ ನಂತಹ  ಗ್ರಾಹಕ ಬಳಕೆಯ ವಾಹನಗಳನ್ನು ತಯಾರಿಸಿತು. ಇದರೊಂದಿಗೆ ಭಾರತದಲ್ಲಿನ ಮೋಟಾರು ಕಾರು ಉತ್ಪಾದನಾ ಉದ್ಯಮದಲ್ಲಿ ಅನೇಕ ಅವಿಷ್ಕಾರ ಮತ್ತು ಸುಧಾರಣೆಗಳಾದವು. ಹಿಂದುಸ್ತಾನ್ ಮೋಟರ್ಸ್ ಪ್ರಸ್ತುತದಲ್ಲಿ ಬೆಡ್ ಫೋರ್ಡ್ ಗಾಡಿಗಳಿಗೆ ಉತ್ಪಾದಿತ ಭಾಗಗಳನ್ನು ತಯಾರಿಸುವ ವಿಶ್ವದ ಏಕೈಕ ಉತ್ಪಾದನಾ ಸೌಲಭ್ಯವಾಗಿದೆ.
ಅಂಬಾಸಿಡರ್ ಮಾರ್ಕ್ I ರಿಂದ ಮಾರ್ಕ್ IV ರ ವರೆಗೆ
ಬ್ರಿಟಿಷ್ ಮೋರಿಸ್ ಆಕ್ಸ್ ಫರ್ಡ್ ಸರಣಿ III ರ ಎಲ್ಲಾ ಸಾಧನ ಸಲಕರಣೆಗಳನ್ನು 1957ರಲ್ಲಿ ಭಾರತಕ್ಕೆ ವರ್ಗಾಯಿಸಲಾಯಿತು. ಅಲ್ಲದೇ ಈ ಕಾರಿಗೆ ಅಂಬಾಸಿಡರ್ ಎಂಬ ಮರುನಾಮಕರಣ ಮಾಡಲಾಯಿತು, ಇದರ ಉತ್ಪಾದನೆಯನ್ನು 1957 ರಿಂದ ಆರಂಭಿಸಲಾಯಿತು.
ಮೋರಿಸ್ ಆಕ್ಸ್ ಫರ್ಡ್ ಸರಣಿ II (ಲ್ಯಾಂಡ್ ಮಾಸ್ಟರ್ಸ್)ರಿಂದ ಮೋರಿಸ್ ಆಕ್ಸ್ ಫರ್ಡ್ ಸರಣಿ III (ಅಂಬಾಸಿಡರ್)ರ ವರೆಗೆ ಕಾರಿನ ವಿನ್ಯಾಸದಲ್ಲಿ ಮಾಡಲಾದ ಬದಲಾವಣೆಗಳು, ಆಳವಾದ ಮುಂದೀಪ ಕೌಲ್ (ಮೋಟಾರು ವಾಹನದ ಇಂಜಿನಿನ ತೆಗೆಯಬಹುದಾದ ಮುಚ್ಚಳ) ಗಳನ್ನು ಮತ್ತು "ಹಿಂಚಾಚು"(ಟ್ಯೇಲ್ ಫಿನ್) ಎಂದು ಕರೆಯಲಾಗುವ ಸಣ್ಣದಾದ ಹಿಂಬದಿಯ ರೆಕ್ಕೆಗಳಂತಹ ಭಾಗಗಳನ್ನು ಒಳಗೊಂಡಿದೆ—ಈ ಬದಲಾವಣೆಗಳು 1956 ರಲ್ಲಿ ನಡೆದವು. ತಡೆಹಲಗೆ (ಡ್ಯಾಶ್ ಬೋರ್ಡ್) ಮತ್ತು ಚಾಲಕ ಚಕ್ರವನ್ನು(ಸ್ಟೀರಿಂಗ್ ವೀಲ್) ಸಂಪೂರ್ಣವಾಗಿ ಮರು ವಿನ್ಯಾಸಗೊಳಿಸಲಾಯಿತು. ಲ್ಯಾಂಡ್ ಮಾಸ್ಟರ್ಸ್ ನ ಚಪ್ಪಟ್ಟೆಯಾಗಿರುವ ಸಮನಾದ ಎರಡು ಸ್ಪೋಕ್ (ಆರೆ) ಗಳು ಅಂಬಾಸಿಡರ್ ಗೆ, ಪ್ರತಿ ಸ್ಪೋಕ್ ನ ನಾಲ್ಕು ವೈರ್ ಗಳಿಗೆ ಮೂರು ಸ್ಪೋಕ್ ಗಳಂತೆ, ಉತ್ತಮ ಗುಣಮಟ್ಟದ ತಟ್ಟೆಯಾಕಾರದ ಚಾಲಕ ಚಕ್ರವನ್ನು ನಿರ್ಮಿಸಲು ಕಾರಣವಾದವು. ಇದರ ಜೊತೆಯಲ್ಲಿ ಕುಳಿಬೀಳುವ ಹೊಸ ಬಾನೆಟ್ ಅನ್ನು ಕೂಡ ಪ್ರಥಮ ಬಾರಿ ನಿರ್ಮಿಸಲಾಯಿತು. ಈ ಮಾದರಿಗಳು 1489 cc ಸೈಡ್ ವ್ಯಾಲ್ವ್ (ಪಕ್ಕದ ಕವಾಟ) BMC B ಸರಣಿ ಪೆಟ್ರೋಲ್ ಎಂಜಿನ್ ಹೊಂದಿವೆ. ಸೈಡ್ ವ್ಯಾಲ್ವ್ ಎಂಜಿನ್ ಅನ್ನು 1959ರಲ್ಲಿ, 1489 ccಯಿಂದ ಬದಲಾಯಿಸಲಾಯಿತು, 55 bhp ಓವರ್ ಹೆಡ್ ವ್ಯಾಲ್ವ್ BMC B ಸರಣಿ ಪೆಟ್ರೋಲ್ ಎಂಜಿನ್ ಎಂದೂ ಕರೆಯಲಾಯಿತು.
ಚೌಕಳಿ(ಚೆಕರ್ಡ್) ಇರುವ ಸರಳಿನ ಜಾಲರಿಯೊಂದಿಗೆ ಸಣ್ಣದಾದ ಮುಂಭಾಗದ ಮುಂದೀಪಗಳನ್ನು 1963 ರಲ್ಲಿ ಬಳಸಲಾಯಿತು, ಅಲ್ಲದೇ ಇದನ್ನು ಅಂಬಾಸಿಡರ್ ಮಾರ್ಕ್ II  ಎಂದು ಕರೆಯಲಾಯಿತು. ಬ್ರಿಟಿಷ್ ವಿನ್ಯಾಸದ ಇತರ ಮಾರ್ಕ್ ಕಾರುಗಳಂತೆ ಯಾವುದೇ ಅಂಬಾಸಿಡರ್ ಮಾರ್ಕ್ I ಇರಲಿಲ್ಲ, ಮಾರ್ಕ್ II ರ ಆಗಮನದಿಂದ ಜನರು ಮಾರ್ಕ್ I ಅನ್ನು ಹಳೆಯ ಮಾದರಿ ಎಂದು ಕರೆಯಲಾರಂಭಿಸಿದರು.
ಅದೇ ಸರಳು ಜಾಲರಿಗೆ ಮತ್ತೊಂದು ಚಿಕ್ಕದಾದ ಮುಂದೀಪ ಮತ್ತು ಹೋಲಿಕೆಯಲ್ಲಿ ಸ್ವಲ್ಪ ದೊಡ್ಡದಾದ ಮುಂದೀಪವನ್ನು 1975 ರಲ್ಲಿ ಬಳಸಲಾಯಿತು. ಇದನ್ನು ಮಾರ್ಕ್ 3  ಎಂದು ಕರೆಯಲಾಯಿತಲ್ಲದೇ, ಇದು ಅಂಬಾಸಿಡರ್ ನ ಅತ್ಯಂತ ಜನಪ್ರಿಯವೆನಿಸಿದ ಮುಂಭಾಗವಾಗಿದೆ.
ಅಂಬಾಸಿಡರ್ ನೋವಾ
ಅಂಬಾಸಿಡರ್ ನೋವಾ  ವನ್ನು 90 ರ ಪೂರ್ವಾರ್ಧದಲ್ಲಿ ಎರಡು ರೂಪಗಳೊಂದಿಗೆ ಬಿಡುಗಡೆ ಮಾಡಲಾಯಿತು- 55 bhp ಪೆಟ್ರೋಲ್ ನಿಂದ ಓಡುವಂತಹ ಡೀಲಕ್ಸ್ ಆವೃತ್ತಿ ಮತ್ತು 37 bhp ಡೀಸೆಲ್ ನಿಂದ ಓಡುವ  ಡೀಸೆಲ್ DX ಆವೃತ್ತಿ. ಅಂಬಾಸಿಡರ್ ನೋವಾ ಹೊಸದಾಗಿ ವಿನ್ಯಾಸಗೊಳಿಸಲಾದ ಚಾಲಕ ಚಕ್ರವನ್ನು, ಹೊಸ ಚಾಲಕ ದಂಡವನ್ನು(ಸ್ಟಿಅರಿಂಗ್ ಕಾಲಮ್), ಉತ್ತಮ ಬ್ರೇಕ್ ಮತ್ತು ಎಲೆಕ್ಟ್ರಿಕಲ್ ಗಳನ್ನು (ವಿದ್ಯುತ್ತಿನ ಕಾರಕಗಳನ್ನು)ಹೊಂದಿದೆ. ಇದು ಕಾಂತಿವರ್ಧಕ ಬದಲಾವಣೆಗಳನ್ನು ಕೂಡ ಹೊಂದಿದ್ದು, ಹೊಸ ರೇಡಿಯೇಟರ್ ಸರಳಿನ ಜಾಲರಿಗಳನ್ನು ಒಳಗೊಂಡಿದೆ.
ಅಂಬಾಸಿಡರ್ 1800 ISZ
ಬೇಡಿಕೆ ಹೆಚ್ಚಿಸುವ ಮತ್ತು ಮತ್ತಷ್ಟು ಸುಧಾರಿಸುವ ಪ್ರಯತ್ನದ ಫಲವಾಗಿ 1992 ರಲ್ಲಿ ಮತ್ತೊಂದು ಆವೃತ್ತಿಯನ್ನು ಬಿಡುಗಡೆ ಮಾಡಲಾಯಿತು. ಅಂಬಾಸಿಡರ್ 1800 ISZ ಎಂದು ಕರೆಯಲಾದ ಈ ಮಾದರಿ, ಪ್ರಬಲವಾದ 75 bhp 1800 cc ಐಸುಜು ಎಂಜಿನ್ ಅನ್ನು ಮತ್ತು 5ಸ್ಪೀಡ್ (ವೇಗದ) ಗೇರ್ ಬಾಕ್ಸ್ (ಗೇರು ಪೆಟ್ಟಿಗೆ)ಯನ್ನು ಒಳಗೊಂಡಿದೆ. ಅಲ್ಲದೇ ಹಿಂದಿನ ಬೆಂಚು,ಬಾಗುವ ಆಸನಕ್ಕೆ ವಿರುದ್ಧವಾಗಿ ಬಕೆಟ್ ತರಹದ ಆಸನವನ್ನು ಕೂಡ ಒಳಗೊಂಡಿದೆ. ಅಲ್ಲದೇ ಸಂಪೂರ್ಣ ತಡೆಹಲಗೆಯನ್ನು ಮರುವಿನ್ಯಾಸಗೊಳಿಸಲಾಯಿತು. ಸಲಕರಣೆಗಳ ಪ್ಯಾನಲ್ ಅನ್ನು ತಡೆಹಲಗೆಯ ಮಧ್ಯಭಾಗದಿಂದ ಚಾಲಕ ಚಕ್ರದ ಹಿಂದೆ ಬಲಭಾಗಕ್ಕೆ ಬದಲಾಯಿಸಲಾಯಿತು. ಆಸನದ ಬೆಲ್ಟ್ ಗಳು ಕಡ್ಡಾಯವಾದವು. ಆ ಸಮಯದಲ್ಲಿ ಭಾರತದ ಯಾವ ಕಾರೂ ಇಂತಹ ಪ್ರಬಲವಾದ ಎಂಜಿನ್ ಹೊಂದಿರಲಿಲ್ಲ. ಅಲ್ಲದೇ ಇದು ಆ ಕಾಲದ ಅತ್ಯಂತ ವೇಗದ ಕಾರಾಗಿತ್ತು.
ಅಂಬಾಸಿಡರ್ ಕ್ಲ್ಯಾಸಿಕ್
ಉತ್ತರ್ಪಾರ (ಉತ್ಪಾದನಾ ಸ್ಥಾವರ)ಕಾರ್ಖಾನೆಯ ಸಹಸ್ರಮಾನವರ್ಷದ ನವೀಕರಣ ಯೋಜನೆಯ ನಂತರ ಅಂಬಾಸಿಡರ್ ಅನ್ನು ಪುನಃ ನಿರ್ಮಿಸಿ, ಅಂಬಾಸಿಡರ್ ಕ್ಲ್ಯಾಸಿಕ್ ಎಂಬ ಹೊಸ ಹೆಸರಿಡಲಾಯಿತು. ಈ ಹೊಸ ಮಾದರಿಯು, ಹೊಸದಾಗಿ ವಿನ್ಯಾಸಗೊಳಿಸಲಾದ ತಡೆಹಲಗೆಯನ್ನು, ಪಾಲಿಯುರೆಥೇನ್ ಆಸನಗಳನ್ನು ಒಳಗೊಂಡಿದೆ. ಅಲ್ಲಿಯೇ ಸುಲಭವಾಗಿ ಎಳೆಯುವಂತಹ ಕಾರಿನ ಬಾಗಿಲ ಕೈಗಳನ್ನು ಮತ್ತು ಚಾಲಕದಂಡ ಗೇರುಸನ್ನೆ (ಗೇರ್ ಲಿವರ್)ಯ ಬದಲಿಗೆ ಕೆಳಭಾಗಕ್ಕೆ ಬದಲಾಯಿಸಲಾದ ಗೇರ್ ಗಳು ಹಾಗು ಸೂಕ್ಷ್ಮವಾಗಿ ಸರಿಹೊಂದಿಸುವ ಸಾಧನವನ್ನು ಒಳಗೊಂಡಿದೆ. ಕೊನೆಯ ಮಾದರಿಗಳು, ಸ್ವಯಂಚಾಲಿತ ನಿಯಂತ್ರಣ ಸಾಧನ ನಿರ್ದೇಶಿತ ಡಿಸ್ಕ್ ಬ್ರೇಕ್ ಮತ್ತು ವಿದ್ಯುತ್ ನಿರ್ದೇಶಿತ(ಸುರಕ್ಷತಾ ವಿಧಾನದ) TRW ಚಾಲಕವನ್ನು ಒಳಗೊಂಡಿದೆ.
ಅವಿಗೊ
ಇದರ ಬಹುಪಾಲು ಮೂಲಭೂತ ಪುನರಾವಲೋಕನವಾದ,ಮತ್ತು ಪುನರುತ್ಥಾನದ ಭಾಗವನ್ನು 2003 ರ ಮಧ್ಯಾವಧಿಯಲ್ಲಿ ಆರಂಭಿಸಲಾಯಿತು. ಇದನ್ನು ಅವಿಗೊ (ಅಂಬಾಸಿಡರ್ ಮಾರ್ಕ್ ನಿಂದ ಪ್ರತ್ಯೇಕವಾಗಿದ್ದು, ವಿಭಿನ್ನ ಮಾರುಕಟ್ಟೆ ಕಾರ್ಯನೀತಿಯನ್ನು ಸೂಚಿಸುತ್ತದೆ) ಎಂದು ಕರೆಯಲಾಯಿತಲ್ಲದೇ, 2004 ರ ಬೇಸಿಗೆಯಲ್ಲಿ ಬಿಡುಗಡೆ ಮಾಡಲಾಯಿತು. ಈ ಪುನಶ್ಚೇತನವು, 2003 ರ ಮಧ್ಯಾವಧಿಯ ಅಂಬಾಸಿಡರ್ ಕ್ಲ್ಯಾಸಿಕ್ ಅನ್ನು, 2003 ರ ಉತ್ತರಾರ್ಧದ ಅಂಬಾಸಿಡರ್ ಗ್ರ್ಯಾಂಡ್  ಅನ್ನು ಹಾಗು ಮನ್ವೀಂದ್ರ ಸಿಂಗ್ ವಿನ್ಯಾಸಗೊಳಿಸಿದ ಮೊದಲ ನಿರ್ಮಾಣದ ಆವಿಗೊವನ್ನು ಒಳಗೊಂಡಿದೆ. ಕಾರಿನ ಉತ್ಸಾಹಿಗಳು, ಕಡಿಮೆಯಾಗುತ್ತಿರುವ ಸಂದರ್ಭದಲ್ಲಿ ಮಾರುಕಟ್ಟೆಯ ಬೇಡಿಕೆಯನ್ನು ಮತ್ತೆ ಹೆಚ್ಚಿಸಲು ಮಾಡುತ್ತಿರುವ ಪ್ರಯತ್ನವೆಂಬಂತೆ ಇದನ್ನು ನೋಡಿದರು. ಹೊಸ ವಿನ್ಯಾಸದ ಮೇಲೆ ಆದ ಗಮನಾರ್ಹ ಪರಿಣಾಮಗಳು, ಮಿನಿ ಮತ್ತು ಪೊರ್ಸ್ಚೆ 356 ಮಾದರಿಗಳನ್ನು ಒಳಗೊಂಡಿವೆ. ಅದೇನೇ ಆದರೂ ಮೂಲ ಲ್ಯಾಂಡ್ ಮಾಸ್ಟರ್ ಸರಣಿ(ಮೋರಿಸ್ ಆಕ್ಸ್ ಫರ್ಡ್ ಅನ್ನು ಕೂಡ ಆಧರಿಸಿ) ಮುಂಭಾಗ ಮತ್ತು ಬಾನೆಟ್ ನ ಮೇಲೆ ಮಾಡಲಾದ ಆಕರ್ಷಕ ಬದಲಾವಣೆಯಾಗಿದೆ. ಕಾರಿನ ಹಿಂಭಾಗವನ್ನು ಮಾತ್ರ ಬದಲಾಯಿಸದೇ ಹಾಗೇಯೇ ಬಿಡಲಾಯಿತು. ಇದರಿಂದಾಗಿ ಕೆಲವರು ಇದು ಅಂಬಾಸಿಡರ್ ಗಿಂತ ಭಿನ್ನವಾಗಿಲ್ಲ ಎಂದು ಭಾವಿಸಿದರು. ಪ್ರಸ್ತುತದ ಸಹಜವಾದ ಆಕಾರದಲ್ಲಿರುವ ಅಂಬಾಸಿಡರ್ ಉತ್ತಮವಾಗಿದ್ದರೂ ಕೂಡ, ರೆಟ್ರೊ-ಕಾರ್ ನ ಉತ್ಸಾಹಿಗಳು ಚಕ್ರಾಕಾರದ ಹಿಂಭಾಗಕ್ಕೆ(ಕಿರು ರೆಕ್ಕೆಗಳಿಲ್ಲದೆ) ಹೆಚ್ಚು ಆದ್ಯತೆ ನೀಡಿದರು. ಆದರೂ, ಅವಿಗೊ ಮಧ್ಯಭಾಗದಲ್ಲಿ ಜೋಡಿಸಲಾದ ಸ್ವಿಚ್ ಗಳ ಫಲಕ (ಮಾರ್ಕ್ IV ಮಾದರಿಯಂತೆ) ವಿವಿಧ ಬಣ್ಣದ ಆಸನಗಳನ್ನು ಮತ್ತು ಮರದಿಂದ ಮಾಡಲಾದ ಒಳಭಾಗದಂತಹ ಒಳಾಂಗಣ ಬದಲಾವಣೆಗಳನ್ನು ಹೊಂದಿದೆ.
ವಿಸ್ತೃತ ಆವೃತ್ತಿ
ಗ್ರಾಹಕರ ಇಷ್ಟಾನುಸಾರ ತಯಾರಿಸುವ ಅನೇಕ ಸ್ಥಳಿಯ ತಯಾರಕರು, ವಿಸ್ತಾರವಾದ ಆವೃತ್ತಿಗಳು ಹೆಚ್ಚು ಪ್ರಸಿದ್ಧವಲ್ಲದಿದ್ದರೂ ಕೂಡ ಅವುಗಳಿಗೆ ಅವಕಾಶ ನೀಡಿದರು. ಪ್ಯಾರಿಖ್, ಅಂತಹ ಒಬ್ಬ ತಯಾರಕರಾಗಿದ್ದು, ಇವರ ಉತ್ಪಾದನೆಯನ್ನು "ಅಂಬಿಲಿಮೊ" ಎಂದು ಕರೆಯಲಾಯಿತು.
ಗ್ರಾಹಕರ ಇಷ್ಟಾನುಸಾರ ತಯಾರಿಸಲಾದ ಆವೃತ್ತಿ
ಕಾರು ವಿನ್ಯಾಸಕ ದಿಲೀಪ್ ಛಬ್ರಿಯಾ ಅಂಬಾಸಿಡರ್ ಆವೃತ್ತಿ, ನಿಂದ ಸ್ಫೂರ್ತಿಗೊಂಡು ಅಂಬಿಯರ್ಡ್  ಎಂಬ ಒಂದು ಹೊಸ ಪರಿಕಲ್ಪನೆಯನ್ನು ಸೃಷ್ಟಿಸಿದರು. ಈ ಕಾರನ್ನು ಹಿಂದುಸ್ತಾನ್ ಮೋಟರ್ಸ್ ನವರು ತಯಾರಿಸಿಲ್ಲ. ಅಲ್ಲದೇ ಇದನ್ನು ಅಂಬಾಸಿಡರ್ ಕಾರು ಮಾದರಿ ಆಧರಿಸಿಯೊ ನಿರ್ಮಿಸಲಾಗಿಲ್ಲ. ಅನೇಕ ಅತ್ಯುತ್ತಮ ಕುರುಹುಗಳನ್ನು ಅಂಬಾಸಿಡರ್ ನಿಂದ ಎರವಲು ಪಡೆಯಲಾಗಿದೆ.
UK ಆಮದುಗಳು
ಈ ಕಾರನ್ನು ಇಂಗ್ಲೆಂಡ್ ಗೆ 1993(ಫುಲ್ ಬೋರ್ ಮಾರ್ಕ್ 10) ರಲ್ಲಿ ಅಂಬಾಸಿಡರ್ ಅನ್ನು "ಮನೆಗೆ"(ಅದರ ತಾಯ್ನಾಡಿಗೆ) ಹಿಂದಿರುಗುವಂತೆ ಮಾಡಲು ಆಮದು ಮಾಡಲಾಗುತ್ತಿತ್ತು. ಯುರೋಪಿನ ರಕ್ಷಣಾ ನೀತಿಗಳನ್ನು ಅನುಸರಿಸಲು ಕಾರುಗಳನ್ನು ತಾಪಕ ಮತ್ತು ಆಸನ ಬೆಲ್ಟ್ ಗಳೊಂದಿಗೆ ಮತ್ತೆ ಮಾರ್ಪಡಿಸಲಾಗಿತ್ತು. ಆದರೆ ಇದು ಕೆಲವೇ ಸಂಖ್ಯೆಯಲ್ಲಿ ಮಾರಾಟವಾಯಿತಲ್ಲದೇ, ಆಮದುದಾರರು ದಿವಾಳಿ ಸ್ಥಿತಿಯನ್ನು ತಲುಪಿದರು. ಈ ವಿಫಲತೆಯ ಹೊರತಾಗಿ, 2002 ರಿಂದ ಅಂಬಾಸಿಡರ್ ಮತ್ತೆ UK ಯಲ್ಲಿ ಹೊಸದಾಗಿ ಕಾಣಿಸಿಕೊಂಡಿತು. ಇದನ್ನು ವೇಲ್ಸ್ ನಲ್ಲಿದ್ದ ಆಮದುದಾರ ಮರ್ಲಿನ್ ಗ್ಯಾರೇಜ್ ನಿಂದ ಆಮದು ಮಾಡುತ್ತಿದ್ದರು.
ಡಿಡಿ ಫ್ರೀ ಡಿಶ್
ಡಿಡಿ ಫ್ರೀ ಡಿಶ್ (ಹಿಂದೆ ಡಿಡಿ ಡೈರೆಕ್ಟ್ ಪ್ಲಸ್ ಎಂದು ಕರೆಯಲಾಗುತ್ತಿತ್ತು) ಭಾರತೀಯ ಫ್ರೀ ಟು ಏರ್ ಉಪಗ್ರಹ ದೂರದರ್ಶನ ಪೂರೈಕೆದಾರ. ಇದು ರಾಜ್ಯ ಪ್ರಸಾರಕ ದೂರದರ್ಶನ ಒಡೆತನದಲ್ಲಿದೆ. ಇದು 40 ಮಿಲಿಯನ್‌ಗಿಂತಲೂ ಹೆಚ್ಚು ಕುಟುಂಬಗಳನ್ನು ಹೊಂದಿದೆ, ಇದು ದೇಶದ ಒಟ್ಟು ಟಿವಿ ಕುಟುಂಬಗಳ 25% ಕ್ಕಿಂತ ಹೆಚ್ಚು. ಇ-ಹರಾಜಿನ ಮೂಲಕ ಖಾಸಗಿ ಪ್ರಸಾರಕರಿಗೆ ಸ್ಲಾಟ್‌ಗಳನ್ನು ಮಾರಾಟ ಮಾಡುವ ಮೂಲಕ ಡಿಡಿ ಫ್ರೀ ಡಿಶ್ ಗಳಿಸುತ್ತದೆ.
ಪ್ರಸ್ತುತ, ಡಿಡಿ ಫ್ರೀ ಡಿಶ್ 116 ಟೆಲಿವಿಷನ್ ಚಾನೆಲ್‌ಗಳನ್ನು ಹೊಂದಿದೆ, ಅವುಗಳಲ್ಲಿ 94 ಚಾನಲ್‌ಗಳು ಎಂಪಿಈಜಿ-2 ಸ್ವರೂಪದಲ್ಲಿ ಮತ್ತು 22 ಚಾನಲ್‌ಗಳು ಎಂಪಿಈಜಿ-4 ಸ್ವರೂಪದಲ್ಲಿವೆ. 1 ರಿಂದ 12 ನೇ ತರಗತಿಗಳಿಗೆ, ಶೈಕ್ಷಣಿಕ ಟಿವಿ ಚಾನೆಲ್‌ಗಳನ್ನು ಪಿಎಂ ಇ-ವಿದ್ಯಾ ಕಾರ್ಯಕ್ರಮದ ಅಡಿಯಲ್ಲಿ ನಡೆಸಲಾಗುತ್ತದೆ.
ವಿಲಾಯತ್ ಖಾನ್
ಉಸ್ತಾದ್ ವಿಲಾಯತ್ ಖಾನ್(ಅಗಸ್ಟ್ ೮, ೧೯೨೮-ಮಾರ್ಚ್ ೧೩, ೨೦೦೪)ರವರು ಪ್ರಸಿದ್ಧ ಸಿತಾರ್ ವಾದಕರಾಗಿದ್ದರು.. ಇವರು ಬಾಂಗ್ಲಾದೇಶದ, ಮೈಮೇನ್ ಸಿಂಗ್ ಜಿಲ್ಲೆಯ ಗೌರಿಪುರದಲ್ಲಿ ಜನಿಸಿದ್ದರು. ಇವರು ತಮ್ಮ ೮ನೇಯ ವಯಸ್ಸಿನಲ್ಲಿಯೇ ತಮ್ಮ ಮೊದಲ ೭೮-RPM ಮುದ್ರಿಕೆಯನ್ನು ಧ್ವನಿಮುದ್ರಿಸಿದ್ದರು ಮತ್ತು ತಮ್ಮ ಜೀವನದ ಕೊನೆಯ ಸಂಗೀತ ಕಛೇರಿಯನ್ನು ೭೫ನೇಯ ವಯಸ್ಸಿನಲ್ಲಿ ನೀಡಿದ್ದರು.
ಹಿನ್ನೆಲೆ
ವಿಲಾಯತ್ ಖಾನರು ಮೊಘಲ್ ಸಮ್ರಾಟರ ಕಾಲದಿಂದ ಸಂಗೀತವನ್ನು ಪರಂಪರಾನುಗತವಾಗಿ ಬೆಳೆಸಿಕೊಂಡು ಬಂದ ಅಪ್ರತಿಮ ಸಂಗೀತಗಾರರ ಮನೆತನದಲ್ಲಿ ಹುಟ್ಟಿದರು. ತಮ್ಮ ಕಾಲದಲ್ಲಿ ಸುಪ್ರಸಿದ್ಧ ಸಿತಾರ್ ಮತ್ತು ಸೂರಬಹಾರ್ ವಾದಕರೆನಿಸಿಕೊಂಡಿದ್ದ ಇನಾಯತ್ ಖಾನ್(೧೮೯೫-೧೯೩೮)ರವರು ಇವರ ತಂದೆಯವರು, ಇವರ ಹಾಗೆಯೇ ಪ್ರಸಿದ್ಧಿಯಾಗಿದ್ದ ಇಮ್ದಾದ್ ಖಾನ್(೧೮೪೮-೧೯೨೦)ರವರು ಇವರ ಅಜ್ಜನವರು. ವಿಲಾಯತ್ ಖಾನರಿಗೆ ಪರಂಪರಾಗತವಾದ ಇಮ್ದಾದಖಾನಿ ಘರಾಣಾ ಅಥವಾ ಇಟಾವಾ ಘರಾಣಾ ಶೈಲಿಯಲ್ಲಿ ಸಿತಾರ್ ವಾದನವನ್ನು ಕಲಿಸಲಾಯಿತು .ಇಟಾವಾ ಇದು ಆಗ್ರಾದ ಹತ್ತಿರವಿರುವ ಇಮ್ದಾದ್ ಖಾನ್ ಅವರು ವಾಸಿಸುತ್ತಿದ್ದ ಹಳ್ಳಿಯ ಹೆಸರು.
ಶಿಕ್ಷಣ
ತಂದೆಯವರಾದ ಇನಾಯತ್ ಖಾನರು ವಿಲಾಯತ ಖಾನರ ಮೊದಲ ಗುರುಗಳು. ಆದರೆ ಇವರಿಗೆ ಕೇವಲ ೯ ವರ್ಷವಾಗಿದ್ದಾಗ ಇನಾಯತ್ ಖಾನರು ತೀರಿಹೋದರು. ಹೀಗಾಗಿ ಇವರ ಹೆಚ್ಚಿನ ವಿದ್ಯಾಭ್ಯಾಸವು ಕುಟುಂಬದ ಇತರ ಜನರ ಮೂಲಕವಾಯಿತು: ಚಿಕ್ಕಪ್ಪ, ಸುಪ್ರಸಿದ್ಧ ಸಿತಾರ್ ಮತ್ತು ಸೂರಬಹಾರ್ ವಾದಕ ವಾಹಿದ್ ಖಾನ್, ಇವರ ಅಜ್ಜ(ತಾಯಿಯ ತಂದೆ) ಬಂದೇ ಹಸನ್ ಖಾನ್ ಮತ್ತು ಇವರ ತಾಯಿ, ಬಶಿರನ್ ಬೇಗಮ್, ಇವರು ಇಮ್ದಾದ್ ಖಾನ್, ಇನಾಯತ್ ಖಾನ್ ಮತ್ತು ವಾಹಿದ್ ಖಾನರ ಶಿಕ್ಷಣ ಮತ್ತು ರಿಯಾಜ್ ಪದ್ಧತಿಯನ್ನು ವಿವರವಾಗಿ ಅಭ್ಯಸಿಸಿದ್ದರು. ಇವರ ಸೋದರ ಮಾವನಾಗಿದ್ದ ಝಿಂದೇ ಹಸನ್ ಖಾನರು ಇವರ ರಿಯಾಜಿನ ಮೇಲುಸ್ತುವಾರಿ ವಹಿಸಿದ್ದರು. ಖಾನಸಾಹೇಬರು ಚಿಕ್ಕವರಾಗಿದ್ದಾಗ ಇವರಿಗೆ ಗಾಯಕನಾಗಬೇಕೆಂಬ ಹಂಬಲವಿತ್ತು, ಆದರೆ ಸ್ವತಃ ಗಾಯಕರ ವಂಶದಿಂದ ಬಂದಂಥ ಇವರ ತಾಯಿಗೆ, ಇವರು ತಮ್ಮ ಮನೆತನದ ಮೂಲತನವನ್ನು ಉಳಿಸಿಕೊಳ್ಳಲು ಮತ್ತು ತಮ್ಮದೇ ಆದ ವಿಶಿಷ್ಟ ಛಾಪು ಹೊಂದಿದ್ದ ಪಾರಂಪರಿಕ ಸಿತಾರ್ ವಾದನದ ಶೈಲಿಯನ್ನು ಉಳ್ಳಿಸಿಕೊಳ್ಳಲು ಸಿತಾರನ್ನೇ ಕಲಿಯಲು ಬೇಗಮರು ಪ್ರೇರಿಪಿಸಿದರು. ಇವರ ಗಾಯಕಿಯ ಹುಚ್ಚು ಇವರನ್ನು ಸಿತಾರದಲ್ಲಿ ಗಾಯಕಿ ಅಂಗವನ್ನು ತೋರಿಸಲು ಪ್ರೇರೇಪಿಸಿತು. ತಮ್ಮ ಜೀವನದ ಕೊನೆಯ ಕೆಲ ವರ್ಷ ಸಂಗೀತ ಕಛೇರಿಗಳಲ್ಲಿ ಅನೇಕ ಬಾರಿ ಕೆಲವು ಚೀಜಗಳನ್ನು ಹಾಡಿ ಮತ್ತು ಅದನ್ನೇ ನುಡಿಸಿ ತೋರಿಸುತ್ತಿದ್ದರು. ಇವರ ಮಗನಾದ ಶುಜಾತ್ ಖಾನರು ಕೂಡ ಈ ಶೈಲಿಯನ್ನು ಮುಂದುವರೆಸಿಕೊಂದು ಬಂದಿದ್ದಾರೆ.
ಪೂರಕ ಓದಿಗೆ
'ಕೋಮಲ್ ಗಾಂಧಾರ' ಇದು ವಿಲಾಯತ್ ಖಾನರ ಜೀವನ ಚರಿತ್ರೆ. ಇದನ್ನು ಖಾನಸಾಹೇಬರು ಶಂಕರಲಾಲ್ ಭಟ್ಟಾಚಾರ್ಜಿಯವರ ಜೊತೆಗೆ ಬರೆದಿದ್ದು, ಇದನ್ನು ಕೊಲ್ಕೊತ್ತಾದ ಸಾಹಿತ್ಯಮ್ ಇವರು ಪ್ರಕಾಶಿಸಿದ್ದಾರೆ.
ಪ್ರಶಸ್ತಿಗಳು
ಇವರಿಗೆ ೧೯೮೯-೯೦ರ ಸಾಲಿನ ಕಾಳಿದಾಸ ಸಮ್ಮಾನ್ ಪ್ರಶಸ್ತಿ ನೀಡಲಾಗಿದೆ.
ಉಲ್ಲೇಖಗಳು
ವರ್ಗ:ಭಾರತದ ಸಂಗೀತಗಾರರು ವರ್ಗ:ಶಾಸ್ತ್ರೀಯ ಸಂಗೀತಗಾರರು ವರ್ಗ:ಹಿಂದುಸ್ತಾನಿ ಸಂಗೀತ ವರ್ಗ:ಸಂಗೀತಗಾರರು
ಷರಾಯಿ
thumb|ಒಬ್ಬ ಪುರುಷನು ಧರಿಸಿರುವ ಷರಾಯಿ
ಷರಾಯಿ ಎಂದರೆ ಸೊಂಟದಿಂದ ಕಣಕಾಲಿನವರೆಗೆ ಧರಿಸಲಾದ ಒಂದು ಉಡುಪು. ಇದು (ನಿಲುವಂಗಿ, ಲಂಗದಂತಹ ಎರಡೂ ಕಾಲುಗಳ ಉದ್ದಕ್ಕೂ ವಿಸ್ತರಿಸುವ ಉಡುಪಿನ ಬದಲಾಗಿ) ಎರಡೂ ಕಾಲುಗಳನ್ನು ಪ್ರತ್ಯೇಕವಾಗಿ ಮುಚ್ಚುತ್ತದೆ.
ಪರಿಚಿತವಿರುವ ಅತ್ಯಂತ ಹಳೆಯ ಷರಾಯಿ ಪಶ್ಚಿಮ ಚೀನಾದ ಷಿನ್‍ಜಾಂಗ್‍ನ ಟರ್ಪನ್‍ನ ಯಾಂಘಾಯ್ ಸ್ಮಶಾನದಲ್ಲಿ ಕಂಡುಬಂದಿದೆ. ಇದರ ಕಾಲಮಾನ ಕ್ರಿ.ಪೂ. ೧೩ನೇ ಮತ್ತು ೧೦ನೇ ಶತಮಾನಗಳ ನಡುವೆ ಎಂದು ನಿರ್ಧರಿಸಲಾಗಿದೆ. ಉಣ್ಣೆಯಿಂದ ತಯಾರಿಸಲಾದ ಈ ಷರಾಯಿ ನೇರ ಕಾಲುಗಳು ಮತ್ತು ಅಗಲವಾದ ಕೂಡುಭಾಗವನ್ನು ಹೊಂದಿತ್ತು, ಮತ್ತು ಇವನ್ನು ಕುದುರೆ ಸವಾರಿಗಾಗಿ ತಯಾರಿಸಿರಬಹುದು.
ಯೂರೋಪ್‍ನ ಬಹುತೇಕ ಭಾಗದಲ್ಲಿ, ಷರಾಯಿಯನ್ನು ಪ್ರಾಚೀನ ಕಾಲ ಮತ್ತು ಮಧ್ಯಕಾಲೀನ ಯುಗದಾದ್ಯಂತ ಧರಿಸಲಾಗುತ್ತಿದೆ. ಆಧುನಿಕ ವಿಶ್ವದಲ್ಲಿ, ಚಲ್ಲಣಗಳನ್ನೂ ವ್ಯಾಪಕವಾಗಿ ಧರಿಸಲಾಗುತ್ತದಾದರೂ, ಷರಾಯಿಯು ವಯಸ್ಕ ಗಂಡಸರಿಗೆ ಅತ್ಯಂತ ಸಾಮಾನ್ಯ ರೂಪದ ಕೆಳದೇಹದ ಉಡುಪಾಗಿದೆ. ವಿವಿಧ ಪ್ರದೇಶಗಳು ಮತ್ತು ಸಂಸ್ಕೃತಿಗಳಲ್ಲಿ ಕಿರುಲಂಗಗಳು ಮತ್ತು ಇತರ ಉಡುಪುಗಳನ್ನು ಧರಿಸಬಹುದು. ಮುಂಚಿನ ಆಧುನಿಕ ಯೂರೋಪ್‍ನಲ್ಲಿ ಸಮಾಜದ ಉಚ್ಚ ವರ್ಗಗಳ ಕೆಲವು ಗಂಡಸರು ಷರಾಯಿಯ ಬದಲು ಬ್ರೀಚ್‍ಗಳನ್ನು ಧರಿಸುತ್ತಿದ್ದರು. ೨೦ನೇ ಶತಮಾನದ ಮಧ್ಯದಿಂದ, ಹೆಂಗಸರು ಕೂಡ ಷರಾಯಿಯನ್ನು ಹೆಚ್ಚಾಗಿ ಧರಿಸುತ್ತಿದ್ದಾರೆ.
ಡೆನಿಮ್‍ನಿಂದ ತಯಾರಿಸಲಾದ ಜೀನ್ಸ್ ಸಾಂದರ್ಭಿಕ ಉಡುಗೆಗಾಗಿ ಧರಿಸಲಾದ ಷರಾಯಿಯ ಒಂದು ರೂಪವಾಗಿದೆ ಮತ್ತು ಈಗ ವಿಶ್ವದಾದ್ಯಂತ ಎರಡೂ ಲಿಂಗಗಳಿಂದ ವ್ಯಾಪಕವಾಗಿ ಧರಿಸಲ್ಪಡುತ್ತದೆ. ಷರಾಯಿಯನ್ನು ಸೊಂಟ ಅಥವಾ ಟೊಂಕದ ಮೇಲೆ ಧರಿಸಲಾಗುತ್ತದೆ ಮತ್ತು ಇದನ್ನು ಅದರ ಸ್ವಂತ ಬಂಧನಿ, ಬೆಲ್ಟ್ ಅಥವಾ ಬಿಗಿಪಟ್ಟಿಯಿಂದ ಭದ್ರಪಡಿಸಲಾಗಿರಬಹುದು.
ಐತಿಹಾಸಿಕವಾಗಿ ಅವು ಮುಚ್ಚುಪಟ್ಟಿಯನ್ನು ಹೊಂದಿರುತ್ತವೆಯೊ ಅಥವಾ ಇಲ್ಲವೊ ಎಂಬುದನ್ನು ಆಧರಿಸಿ ಷರಾಯಿಗಳು ಬದಲಾಗುತ್ತವೆ. ಮೂಲತಃ, ಕಾಲುಗಳ ನಡುವಿನ ಪ್ರದೇಶವನ್ನು ಹೋಸ್ ಮುಚ್ಚುತ್ತಿರಲಿಲ್ಲ. ಬದಲಾಗಿ ಇದನ್ನು ಕುಡತಿ ಅಥವಾ ಕಾಡ್‍ಪೀಸ್ ಮುಚ್ಚುತ್ತಿತ್ತು. ಬ್ರೀಚ್‍ಗಳನ್ನು ಧರಿಸಲಾಗುತ್ತಿದ್ದಾಗ, ಅವು ಮುಂಭಾಗದಲ್ಲಿ ಫ಼ಾಲ್‍ಗಳನ್ನು ಹೊಂದಿರುತ್ತಿದ್ದವು. ನಂತರ ಷರಾಯಿಯನ್ನು ಆವಿಷ್ಕರಿಸಿದೆ ಮೇಲೆ, ಮುಚ್ಚುಪಟ್ಟಿಯಿರುವ ಮುಂಭಾಗ ಹೊರಹೊಮ್ಮಿತು. ಈಗ ಬಹುತೇಕ ಮುಚ್ಚುಪಟ್ಟಿಗಳು ಜ಼ಿಪ್ ಬಳಸುತ್ತವೆ, ಆದರೆ ಗುಂಡಿಗಳಿರುವ ಷರಾಯಿಗಳು ಲಭ್ಯವಾಗುವುದು ಮುಂದುವರೆದಿದೆ.
ಉಲ್ಲೇಖಗಳು
ವರ್ಗ:ಉಡುಪುಗಳು
ನಕುಲ್ ಅಭ್ಯಂಕರ್
ನಕುಲ್ ಅಭ್ಯಂಕರ್ (ಜನನ ೨೫ ಮೇ ೧೯೯೦) ಒಬ್ಬ ಭಾರತೀಯ ಹಿನ್ನೆಲೆ ಗಾಯಕ, ಸಂಗೀತ ಸಂಯೋಜಕ ಮತ್ತು ಧ್ವನಿ ಇಂಜಿನಿಯರ್. ಕನ್ನಡ, ತಮಿಳು, ತೆಲುಗು, ಮಲಯಾಳಂ ಮತ್ತು ತುಳು ಭಾಷೆಗಳಲ್ಲಿ ಹಾಡಿದ್ದಾರೆ. ರಘು ದೀಕ್ಷಿತ್ ಸಂಯೋಜಿಸಿದ " ಲವ್ ಮಾಕ್‌ಟೇಲ್ " ಚಿತ್ರದ "ಲವ್ ಯು ಚಿನ್ನ", ಎ.ಆರ್ .ರೆಹಮಾನ್‍ರವರ ಸಂಯೋಜನೆಯ ನೀಲಿ ಕಣ್ಣುಮಲೋ, "ಕೋಬ್ರಾ" ಚಿತ್ರದ "ತುಂಬಿ ತುಂಬಿ"  ಏಕವ್ಯಕ್ತಿ ಹಾಡುಗಳಿಗೆ ಅವರು ಹೆಚ್ಚು ಹೆಸರುವಾಸಿಯಾಗಿದ್ದಾರೆ. ಮಣಿರತ್ನಂ ನಿರ್ದೇಶಿಸಿದ ತಮಿಳು ಚಲನಚಿತ್ರದ ನವಾಬ್‌ನಿಂದ ತೆಲುಗು ಡಬ್ಬಿಂಗ್ ಆವೃತ್ತಿಯಾದ ಚೆಕ್ ಚಿವಂತ ವಾನಂ, ತಮಿಳು ಚಲನಚಿತ್ರ ಸರ್ಕಾರ್‌ನಿಂದ "CEO ಇನ್ ದಿ ಹೌಸ್"  ಮತ್ತು ತಮಿಳು ಚಲನಚಿತ್ರ ಆಕ್ಷನ್ ] ನಿಂದ ಹಾಡಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:೧೯೯೦ ಜನನ ವರ್ಗ:ಭಾರತೀಯ ಚಲನಚಿತ್ರ ಹಿನ್ನೆಲೆ ಗಾಯಕರು ವರ್ಗ:ಕನ್ನಡ ಚಿತ್ರರಂಗದ ಹಿನ್ನೆಲೆ ಗಾಯಕರು ವರ್ಗ:ಹಿನ್ನೆಲೆ ಗಾಯಕರು
ವರದಹಳ್ಳಿ
ವರದಹಳ್ಳಿ ಅಥವಾ ವರದಪುರ ಅಥವಾ ವದ್ದಳ್ಳಿ ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲೂಕಿನಲ್ಲಿದೆ. ಇದು ಶ್ರೀ ಶ್ರೀಧರ ಸ್ವಾಮಿಗಳು ತಪಸ್ಸು ಮಾಡಿದ ಮತ್ತು ಸಮಾಧಿ ಹೊಂದಿದ ಸ್ಥಳ. ಇಲ್ಲಿ ಶ್ರೀಧರ ಸ್ವಾಮಿಗಳು ಸ್ಥಾಪಿಸಿದ ಆಶ್ರಮ, ಅವರ ಸಮಾಧಿ ಮತ್ತು ಧರ್ಮ ಧ್ವಜಗಳನ್ನು ಕಾಣಬಹುದು. ಇತಿಹಾಸ ಪ್ರಸಿದ್ಧವಾದ ಶ್ರೀ ದುರ್ಗಾಂಬಾ ದೇವಾಲಯ ಇಲ್ಲಿದೆ.
ಗೋಮುಖ ತೀರ್ಥ
ವರದಹಳ್ಳಿಗೆ ಬಂದಾಗ ಮೊದಲು ಸಿಗೋದೇ ಒಂದು ಕೊಳ. ಅದರ ಪಕ್ಕದಲ್ಲಿ ಇರೋ ಗೋಮುಖ ತೀರ್ಥ. ವರ್ಷವಿಡೀ ಬೀಳೋತ್ತಿರೋ ಈ ತೀರ್ಥದಲ್ಲಿ ಅನೇಕ ಔಷಧೀಯ ಗುಣಗಳಿವೆ ಎಂದು ಭಕ್ತರು ನಂಬುತ್ತಾರೆ
ಶ್ರೀಧರರ ತಪಸ್ಸಿನ ಸ್ಥಳ
ಹಾಗೇ ತೀರ್ಥದ ಪಕ್ಕದಲ್ಲಿನ ಮೆಟ್ಟಿಲುಗಳಲ್ಲಿ ಮೇಲಕ್ಕೆ ಹತ್ತಿ ಬಂದರೆ ಶ್ರೀಧರ ಸ್ವಾಮಿಗಳು ಕೂತು ತಪಸ್ಸು ಮಾಡುತ್ತಿದ್ದರು ಎನ್ನೋ ಸ್ಥಳ ಸಿಗುತ್ತದೆ. ಅಲ್ಲಿ ಶ್ರೀಧರ ತೀರ್ಥ ಬೆಟ್ಟದ ತಪ್ಪಲಿಂದ, ಬಂಡೆಯ ಸಂದಿಯಿಂದ ಬಂದು ಬೀಳುವುದು ಕಾಣುತ್ತದೆ. ಹಾಗೇ ಬಲಕ್ಕೆ ತಿರುಗಿದರೆ ಗುರುಕುಲ ಕಾಣಿಸುತ್ತದೆ. ಇದರ ಪಕ್ಕದಲ್ಲಿನ ಕಾಡನ್ನು ದೇವರ ಕಾಡು ಎಂಬ ಸಂರಕ್ಷಿತ ಅರಣ್ಯವನ್ನಾಗಿ ಘೋಷಿಸಲಾಗಿದೆ
ಶ್ರೀಧರರ ಸಮಾಧಿ ಸ್ಥಳ
ಶ್ರೀಧರರ ತಪಸ್ಸಿನ ಜಾಗದಿಂದ ಬಲಗಡೆ ಇರುವ ಮೆಟ್ಟಿಲುಗಳಲ್ಲಿ ಮೇಲೆ ಸಾಗಿದರೆ ಮೊದಲೊಂದು ಗುರುಕುಲವೂ, ಅದಕ್ಕಿಂತ ಮೇಲೆ ಸಾಗಿದರೆ ಸಾಮವೇದ ಪಾಠಶಾಲೆಯೂ ಕಾಣುತ್ತದೆ. ಅದರ ಪಕ್ಕದಲ್ಲಿ ಶೀಧರರು ಸಮಾಧಿ ಹೊಂದಿದ ಜಾಗ, ಆ ಜಾಗದಲ್ಲಿ ಕಟ್ಟಲಾದ ಮಂದಿರವನ್ನು ಕಾಣಬಹುದು. ಈ ಮಂದಿರ ಬೆಳಗ್ಗೆ ಆರರಿಂದ ಮಧ್ಯಾಹ್ನ ೨ರವರೆಗೆ, ಸಂಜೆ ನಾಲ್ಕರಿಂದ ಎಂಟರವರೆಗೆ ತೆಗೆದಿರುತ್ತದೆ ಎಂಬ ಮಾಹಿತಿಫಲಕವನ್ನು ಮಂದಿರದ ಹೊರಗೆ ಕಾಣಬಹುದು.ಮಂದಿರದ ಎಡಭಾಗದಲ್ಲಿ ಶ್ರೀಧರರ ಏಕಾಂತಗುಹೆ ಕಾಣುತ್ತದೆ.ಭಕ್ತರು ನೋಡಲನುವಾಗುವಂತೆ ಅದಕ್ಕೊಂದು ಕಿಟಕಿಯಿಟ್ಟಿದ್ದಾರೆ. ಅಲ್ಲಿಗೆ ಬಂದ ಭಕ್ತರು ಆ ಕಿಟಕಿಯಲ್ಲಿ ನಾಣ್ಯಗಳನ್ನು ಹಾಕುವುದು ಒಂದು ಪದ್ದತಿ.ಲ್ಲೇ ಪಕ್ಕದಲ್ಲಿ ಶ್ರೀಧರರ ಜೀವನವನ್ನು ನೆನಪಿಸುವ ಅಪರೂಪದ ಕಪ್ಪು ಬಿಳುಪು ಛಾಯಾಚಿತ್ರಗಳ ಸಂಗ್ರಹವಿದೆ.ನವರಾತ್ರಿಯ ಸಮಯದಲ್ಲಿ ಇಲ್ಲಿನ ಸಾಮವೇದ ಗುರುಕುಲದಲ್ಲಿ ಶಾರದಾದೇವಿಯ ಮೂರ್ತಿಯನ್ನಿಟ್ಟು ಅಲಂಕರಿಸಿರುತ್ತಾರೆ. ದತ್ತಜಯಂತಿ ಇಲ್ಲಿನ ಮತ್ತೊಂದು ಆಕರ್ಷಣೆ
ಧರ್ಮಧ್ವಜ
ಸಾಮವೇದ ಗುರುಕುಲದ ಪಕ್ಕದ ಮರವೊಂದರಲ್ಲಿ ಧರ್ಮ ಧ್ವಜಕ್ಕೆ ದಾರಿ ಎಂಬ ಬೋರ್ಡು ಕಾಣುತ್ತದೆ.ಅಲ್ಲಿಂದ ಸುಮಾರು ಒಂದೂವರೆ ಕಿಲೋಮೀಟರ್ ನಡೆದರೆ ಧರ್ಮಧ್ವಜ ಸಿಗುತ್ತದೆ. ಅಂದ ಹಾಗೆ ಶ್ರೀಧರರು ತಪಸ್ಸಿಗೆ ಕೂತ ಸ್ಥಳದ ಎಡದಿಂದ ಸಾಗೋ ಮಣ್ಣ ಹಾದಿಯಲ್ಲಿ ಸ್ವಲ್ಪ ಮುಂದೆ ಸಾಗಿದರೆ ಅಲ್ಲೂ ಧರ್ಮಧ್ವಜಕ್ಕೆ ಸಾಗೋ ಸಣ್ಣ ಹಾದಿಯೊಂದಿದೆ. ಆದರೆ ಅಲ್ಲಿ ಮಾರ್ಗಸೂಚಿ ಫಲಕಗಳಿಲ್ಲ. ಇಲ್ಲಿ ಶ್ರೀಧರರು ತಪಸ್ಸಿಗೆ ಕೂರುತ್ತಿದ್ದ ಮತ್ತೊಂದು ಜಾಗ, ಅವರ ಮೂಲ ಆಶ್ರಮಗಳನ್ನೂ ಕಾಣಬಹುದು. ಇಲ್ಲಿಂದ ಶರಾವತಿ ಹಿನ್ನೀರಿನ, ಮುಳುಗಡೆಯ ದೃಶ್ಯಗಳನ್ನೂ ನೋಡಬಹುದು. "ಅಮೃತ ಘಳಿಗೆ" ಚಿತ್ರದ ಹಾಡುಗಳನ್ನು ಈ ಧರ್ಮಧ್ವಜದ ಪಕ್ಕದಲ್ಲೇ ಚಿತ್ರಿಸಲಾಗಿದೆ. ಅಲ್ಲಿಂದ ಹಾಗೇ ವರದಳ್ಳಿಯ ಮತ್ತೊಂದು ಆಕರ್ಷಣೆ ದೇವಿ ದೇವಸ್ಥಾನಕ್ಕೆ ಇಳಿದು ಹೋಗೋ ದಾರಿಯಿತ್ತಂತೆ. ಆದರೆ ಈಗ ಅಲ್ಲೆಲ್ಲಾ ಬೇಲಿ ಹಾಕಿ ಇಳಿದು ಹೋಗುವುದು ಸಾಧ್ಯವಿಲ್ಲ
ವರದಹಳ್ಳಿಯ ದುರ್ಗಾಂಬಾ ದೇವಸ್ಥಾನ
ದೇವಿಯು ಮೂಕಾಸುರನನ್ನು ಒದ್ದಾಗ ಅವನು ಇಲ್ಲಿ ಬಂದು ಬಿದ್ದನಂತೆ. ಹಾಗಾಗಿ ದೇವಿ ಒದೆದ ಹಳ್ಳಿ "ವದ್ದಳ್ಳಿ" ಅಂತ ನಾಮಕರಣವಾಯಿತೆಂದು ಜನರು ಹೇಳುತ್ತಾರೆ. ಇಲ್ಲಿನ ದರ್ಶನದ ಸಮಯ ಮೂರು ಘಂಟೆ. ಹಾಗಾಗಿ ಇಲ್ಲಿಗೆ ಬರುವವರೆಲ್ಲಾ ಮೊದಲು ಶ್ರೀಧರ ಆಶ್ರಮದ ದರ್ಶನ ಮುಗಿಸಿ ಇಲ್ಲಿಗೆ ಬರುತ್ತಾರೆ. ಇಲ್ಲೇ ಪಕ್ಕದಲ್ಲಿ ರಾಮನ, ಹನುಮನ ಸಣ್ಣ ಗುಡಿಗಳೂ ಇವೆ. ಪಕ್ಕದಲ್ಲಿ ಶ್ರೀಧರ ಸ್ವಾಮಿಗಳ ಬೃಂದಾವನವನ್ನೂ ನೋಡಬಹುದು. ಇದನ್ನು ಗಮನಿಸಿ ನೋಡದಿದ್ದರೆ ದಾರಿಯಲ್ಲಿ ಮರೆತೇ ಹೋಗುತ್ತದೆ ! ಇಲ್ಲಿ ಸಮಾಧಿಗಳು, ಮತ್ತು ಪ್ರತಿಯೊಂದರ ಬಳಿಯೂ ಶಿವಲಿಂಗಗಳಿವೆ
ವರದಹಳ್ಳಿಯ ಆಶ್ರಮದಲ್ಲಿ ಮಧ್ಯಾಹ್ನ ೧೨:೩೦ ರಿಂದ ೨:೩೦ರವರೆಗೆ ಊಟದ ವ್ಯವಸ್ಥೆಯಿರುತ್ತದೆ.
ತಲುಪುವ ದಾರಿ
ವರದಹಳ್ಳಿಯು ಸಾಗರದಿಂದ ಸುಮಾರು ಹತ್ತು ಕಿಲೋಮೀಟರ್ ದೂರದಲ್ಲಿದೆ. ಅಲ್ಲಿಗೆ ತಲುಪಲು ಅನೇಕ ದಾರಿಗಳಿವೆ: ಸಾಗರದಿಂದ ವರದಹಳ್ಳಿಗೆ ಹೋಗಲು ಗಂಟೆಗೊಂದರಂತಾದರೂ ಬಸ್ಸುಗಳು ಸಿಗುತ್ತವೆ. ಸ್ವಂತ ವಾಹನ, ಆಟೋ,ಮಾರುತಿಗಳಲ್ಲೂ ಹೋಗಬಹುದು.
ಉಲ್ಲೇಖಗಳು
ವರ್ಗ:ಸಾಗರ ತಾಲೂಕಿನ ಪ್ರವಾಸಿ ತಾಣಗಳು ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು ವರ್ಗ:ಶಿವಮೊಗ್ಗ ಜಿಲ್ಲೆ
ಮಂಜರಿ (ಭಾರತೀಯ ಗಾಯಕಿ)
ಮಂಜರಿ (ಜನನ ೧೭ ಏಪ್ರಿಲ್ ೧೯೮೬) ಒಬ್ಬ ಭಾರತೀಯ ಹಿನ್ನೆಲೆ ಗಾಯಕಿ ಮತ್ತು ಹಿಂದೂಸ್ತಾನಿ ಗಾಯಕಿ. ಅವಳು ಎಂಟನೇ ತರಗತಿಯಲ್ಲಿದ್ದಾಗ ಕೋಲ್ಕತ್ತಾ ಮೂಲದ ರಾಕ್ ಬ್ಯಾಂಡ್ ಶಿವನೊಂದಿಗೆ ಆಕೆಯ ಮೊದಲ ವೇದಿಕೆಯ ಪ್ರದರ್ಶನವಾಗಿತ್ತು. ಮಂಜರಿ ಅವರು ತಿರುವನಂತಪುರದಲ್ಲಿ ೨೪ ಜೂನ್ ೨೦೨೨ ರಂದು ಜೆರಿನ್ ಅವರನ್ನು ವಿವಾಹವಾದರು. ಜೆರಿನ್ ೧ ನೇ ತರಗತಿಯಿಂದ ಅವಳ ಬಾಲ್ಯದ ಸ್ನೇಹಿತ. ಜೆರಿನ್ ಮೂಲತಃ ಕೇರಳದ ಪತ್ತನಂತಿಟ್ಟ ಜಿಲ್ಲೆಯವರು.
ವೃತ್ತಿ
link=//upload.wikimedia.org/wikipedia/commons/thumb/4/44/Manjari_Babu_2009.jpg/220px-Manjari_Babu_2009.jpg|left|thumb| ೨೦೦೯ರಲ್ಲಿ ಮಂಜರಿ ಮಂಜರಿಯನ್ನು ಇಳಯರಾಜ ಅವರು ಸತ್ಯನ್ ಅಂತಿಕಾಡ್ ಚಿತ್ರ ‘ಅಚ್ಚುವಿಂತೆ ಅಮ್ಮ’ ಮೂಲಕ ಸಿನಿಮಾ ಸಂಗೀತ ಲೋಕಕ್ಕೆ ಪರಿಚಯಿಸಿದರು. ಅವರು ಚಿತ್ರದಲ್ಲಿ ಎರಡು ಹಾಡುಗಳನ್ನು ಹಾಡಿದರು. ಡಾ. ಕೆ.ಜೆ. ಆಕೆಯ ಚೊಚ್ಚಲ ಪ್ರವೇಶದಿಂದ ಅವರು ರಮೇಶ್ ನಾರಾಯಣ್, ಇಳಯರಾಜ, ಎಂಜಿ ರಾಧಾಕೃಷ್ಣನ್, ಕೈತಪ್ರಮ್ ವಿಶ್ವನಾಥನ್, ವಿದ್ಯಾಸಾಗರ್, ಎಂ. ಜಯಚಂದ್ರನ್, ಔಸೆಪ್ಪಚ್ಚನ್, ಮೋಹನ್ ಸಿತಾರ, ದಿವಂಗತ ರವೀಂದ್ರನ್ ಮಾಸ್ಟರ್ ಮತ್ತು ಜಾನ್ಸನ್ ಮಾಸ್ಟರ್ ಅವರಂತಹವರ ಜೊತೆ ಕೆಲಸ ಮಾಡಿದ್ದಾರೆ. ಅವರು ಬಾಲಭಾಸ್ಕರ್ ಅವರ ಮಜಾಯಿಲ್ ಆರೋ ಓರಲ್ ನಂತಹ ಆಲ್ಬಂಗಳಿಗಾಗಿ ಹಾಡಿದ್ದಾರೆ. ೫೦೦ ಕ್ಕೂ ಹೆಚ್ಚು ಮಲಯಾಳಂ, ತಮಿಳು ಮತ್ತು ತೆಲುಗು ಚಲನಚಿತ್ರಗಳು ಮತ್ತು ಹಲವಾರು ಆಲ್ಬಮ್‌ಗಳನ್ನು ಹೊಂದಿದ್ದಾರೆ. ೨೦೦೪ ರಿಂದ ಮಂಜರಿ "ಸೂರ್ಯ" ಬ್ಯಾನರ್ ಅಡಿಯಲ್ಲಿ ಭಾರತ ಮತ್ತು ಪ್ರಪಂಚದಾದ್ಯಂತ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತ ಕಚೇರಿಗಳನ್ನು ಪ್ರದರ್ಶಿಸಿದ್ದಾರೆ. ಮಂಜರಿ ಗಜಲ್ ಗಾಯಕಿಯಾಗಿಯೂ ಜನಪ್ರಿಯತೆ ಗಳಿಸಿದರು ಮತ್ತು ಮೀಡಿಯಾ ಒನ್ ಟಿವಿಯಲ್ಲಿ 'ಖಯಾಲ್' ಶೀರ್ಷಿಕೆಯ ವಿಶೇಷ ಗಜಲ್ ಕಾರ್ಯಕ್ರಮವನ್ನು ಪ್ರದರ್ಶಿಸಿದರು.
ಮಂಜರಿ ಅವರಿಗೆ ಎರಡು ಬಾರಿ ಅತ್ಯುತ್ತಮ ಮಹಿಳಾ ಗಾಯಕಿಯಾಗಿ ಕೇರಳ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಪಡೆದರು, ಮೊದಲನೆಯದಾಗಿ ೨೦೦೪ ರಲ್ಲಿ ಮಕಲ್ಕು ಚಿತ್ರದಲ್ಲಿನ ಮುಕಿಲಿನ್ ಮಕಲೆ ಹಾಡಿಗೆ ಮತ್ತು ಎರಡನೇಯದಾಗಿ ೨೦೦೮ ರಲ್ಲಿ ವಿಲಪಂಗಲ್ಕಪ್ಪುರಂನಲ್ಲಿ ಮುಳ್ಳುಲ್ಲಾ ಮುರಿಕ್ಕಿನ್ಮೇಲ್ ಹಾಡಿಗೆ. ಮಂಜರಿ ಹಿನ್ನಲೆ ಗಾಯಕಿ ಮತ್ತು ಲೈವ್ ಪ್ರದರ್ಶಕಿ. ಅವರು ಗಜಲ್ ಸಂಗೀತ ಕಚೇರಿಗಳಿಗಾಗಿ ತಮ್ಮದೇ ಆದ ಬ್ಯಾಂಡ್ ಅನ್ನು ಸ್ಥಾಪಿಸಿದರು ಮತ್ತು ಭಾರತ ಮತ್ತು ವಿದೇಶಗಳಲ್ಲಿ ವಿವಿಧ ಸ್ಥಳಗಳಲ್ಲಿ ಪ್ರದರ್ಶನ ನೀಡಿದ್ದಾರೆ. ಮಂಜರಿ ಕಿರಾಣಾ ಘರಾನಾದ ಪಂಡಿತ್ ರಮೇಶ್ ಜೂಲೆ ಅವರ ಮಾರ್ಗದರ್ಶನದಲ್ಲಿ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತದಲ್ಲಿ ತನ್ನ ಅಧ್ಯಯನವನ್ನು ಮುಂದುವರಿಸುತ್ತಾರೆ.
೨೦೧೬ ರಲ್ಲಿ ಅವರು ಉರ್ದು ಮತ್ತು ಗಜಲ್‌ಗಳ ಪ್ರಕಾರಕ್ಕೆ ನೀಡಿದ ಕೊಡುಗೆಗಾಗಿ ಸಾಹಿರ್ ಮತ್ತು ಅದೀಬ್ ಅಂತರರಾಷ್ಟ್ರೀಯ ಪ್ರಶಸ್ತಿಯನ್ನು ಗೆದ್ದರು. ನಾಲ್ವರು ಪುರಸ್ಕೃತರ ಪೈಕಿ ೨೦೧೬ ರಲ್ಲಿ ಪ್ರಶಸ್ತಿಯನ್ನು ಪಡೆದ ಅತ್ಯಂತ ಕಿರಿಯ ಭಾರತೀಯ ಎಂಬ ಹೆಗ್ಗಳಿಕೆಗೂ ಪಾತ್ರರಾದರು. ಈ ಹಿಂದೆ ಅದೀಬ್ ಇಂಟರ್‌ನ್ಯಾಶನಲ್ ಸುಮಾರು ೬೦ ಗಣ್ಯ ವ್ಯಕ್ತಿಗಳು ಮತ್ತು ದಂತಕಥೆಗಳಾದ ಗುಲ್ಜಾರ್, ಜಾವೇದ್ ಅಖ್ತರ್, ಕೈಫಿ ಅಜ್ಮಿ, ಬಿಆರ್ ಚೋಪ್ರಾ, ಶಬಾನಾ ಅಜ್ಮಿ, ಶರ್ಮಿಳಾ ಟ್ಯಾಗೋರ್, ಬೇಗಂ ಬುಶ್ರಾ ರೆಹಮಾನ್ ಮುಂತಾದವರಿಗೆ ಸಾಹಿರ್ ಮತ್ತು ಅದೀಬ್ ಪ್ರಶಸ್ತಿಗಳನ್ನು ನೀಡಿದೆ.
ವೈಯಕ್ತಿಕ ಜೀವನ
ಮಂಜರಿ ಬಾಬು ರಾಜೇಂದ್ರನ್ ಮತ್ತು ಡಾ. ಲತಾ ದಂಪತಿಗಳಿಗೆ ಜನಿಸಿದರು. ಆಕೆಗೆ ಮಾಧುರಿ ಎಂಬ ತಂಗಿಯೂ ಇದ್ದಾಳೆ. ಅವರು ಓಮನ್ ಸುಲ್ತಾನೇಟ್‌ನಲ್ಲಿರುವ ಅಲ್ ವಾಡಿ ಅಲ್ ಕಬೀರ್‌ನ ಇಂಡಿಯನ್ ಸ್ಕೂಲ್‌ನ ಹಳೆಯ ವಿದ್ಯಾರ್ಥಿನಿ.ಮಂಜರಿ ತನ್ನ ಬಾಲ್ಯದ ಗೆಳಯ ಜೆರಿನ್‌ನನ್ನು ಮದುವೆಯಾಗಿದರು.
ಸಿಂಗಲ್ಸ್
೨೦೧೪ ರಲ್ಲಿ ಮಂಜರಿ ಕ್ರೆಸೆಂಡೋ ಮ್ಯೂಸಿಕ್‌ನೊಂದಿಗೆ 'ಐಯ್ ಐ ಯಾ' ಶೀರ್ಷಿಕೆಯ ತನ್ನ ಮೊದಲ ಹಿಂದಿ ಏಕವ್ಯಕ್ತಿ ಗಾಯನ ಅನ್ನು ಬಿಡುಗಡೆ ಮಾಡಿದರು. ಅಲೋಕ್ ಝಾ ಅವರ ಸಾಹಿತ್ಯವನ್ನು ಸಂತೋಷ್ ನಾಯರ್ ಸಂಯೋಜಿಸಿದ್ದಾರೆ ಮತ್ತು ದುಬೈನ ವಿಲಕ್ಷಣ ಸ್ಥಳಗಳಲ್ಲಿ ವೀಡಿಯೊವನ್ನು ಚಿತ್ರೀಕರಿಸಲಾಗಿದೆ.
೨೦೧೫ ರಲ್ಲಿ ಮಂಜರಿ 'ಅನುರಾಗಮ್' ಎಂಬ ಶೀರ್ಷಿಕೆಯ ಮಲಯಾಳಂ ಏಕವ್ಯಕ್ತಿ ಗಾಯನ ಅನ್ನು ಬಿಡುಗಡೆ ಮಾಡಿದರು,ಇದನ್ನು ಕಲಾವಿದರು ಸಂಯೋಜಿಸಿದ್ದಾರೆ ಮತ್ತು ಹಾಡಿದ್ದಾರೆ. ವಿಕೆ ಪ್ರಕಾಶ್ ಅವರ ನಿರ್ದೇಶನದಲ್ಲಿ ಮುನ್ನಾರ್‌ನಲ್ಲಿ ಚಿತ್ರೀಕರಿಸಿದ ವೀಡಿಯೊದಲ್ಲಿ ಮಂಜರಿ ಕಾಣಿಸಿಕೊಂಡಿದ್ದಾರೆ.
ಅವರು ಸ್ವಾಮಿ ಅಯ್ಯಪನ್, ಎಂಟೆ ಮಾನಸಪುತ್ರಿ, ಕೃಷ್ಣಕೃಪಾಸಾಗರಂ, ಜಲಂ ಮತ್ತು ಶ್ರೀಕೃಷ್ಣಲೀಲಾ ಮುಂತಾದ ಹಲವಾರು ಮಲಯಾಳಂ ದೂರದರ್ಶನ ಸರಣಿಗಳಿಗೆ ಶೀರ್ಷಿಕೆ ಗೀತೆಗಳನ್ನು ಹಾಡಿದ್ದಾರೆ.
ಮಂಜರಿ ೨೨ ಸೆಪ್ಟೆಂಬರ್ ೨೦೨೦ ರಂದು "ಅಬ್ ಎತ್ಬಾರ್ ನಹಿ" ಎಂಬ ಶೀರ್ಷಿಕೆಯ ತನ್ನ ಮೊದಲ ಮೂಲ ಗಜಲ್ ಅನ್ನು ಬಿಡುಗಡೆ ಮಾಡಿದರು. ಮೊಯಿದ್ ರಶೀದಿ ಅವರ ಸ್ವಂತ ಸಂಯೋಜನೆಯ ಈ ಸಂಗೀತವು ಬಿಡುಗಡೆಯಾದ ಮೊದಲ ದಿನದಲ್ಲಿ ಲಕ್ಷಾಂತರ ಹೃದಯಗಳನ್ನು ಗೆದ್ದಿದೆ.
ಪ್ರಶಸ್ತಿಗಳು
ಕೇರಳ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು :
ಏಷ್ಯಾನೆಟ್ ಚಲನಚಿತ್ರ ಪ್ರಶಸ್ತಿಗಳು :
ಚಲನಚಿತ್ರ ಪ್ರಶಸ್ತಿಗಳು:
ಸಾಹಿರ್ ಮತ್ತು ಅದೀಬ್ ಅಂತರಾಷ್ಟ್ರೀಯ ಪ್ರಶಸ್ತಿ:
ಉಲ್ಲೇಖಗಳು
ವರ್ಗ: ಹಿನ್ನೆಲೆ ಗಾಯಕಿ ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕೋತ್ ದ್'ಇವಾರ್
ಕೋತ್ ದ್'ಇವಾರ್, (ಫ್ರೆಂಚ್ ಭಾಷೆಯಲ್ಲಿ: Côte d'Ivoire), ಅಧಿಕೃತವಾಗಿ ಕೋತ್ ದ್'ಇವಾರ್ ಗಣರಾಜ್ಯ, ಪಶ್ಚಿಮ ಆಫ್ರಿಕಾದ ಒಂದು ದೇಶ. ಇದರ ಪಶ್ಚಿಮಕ್ಕೆ ಲೈಬೀರಿಯ ಮತ್ತು ಗಿನಿ, ಉತ್ತರಕ್ಕೆ ಮಾಲಿ ಮತ್ತು ಬುರ್ಕೀನ ಫಾಸೊ, ಪೂರ್ವಕ್ಕೆ ಘಾನ ಮತ್ತು ದಕ್ಷಿಣಕ್ಕೆ ಗಿನಿ ಕೊಲ್ಲಿ ಇವೆ. ೧೮೯೩ರಲ್ಲಿ ಫ್ರಾನ್ಸ್ನ ವಸಾಹತು ಆದ ಈ ದೇಶ ಮುಂದೆ ೧೯೬೦ರಲ್ಲಿ ಸ್ವಾತಂತ್ರ್ಯ ಪಡೆಯಿತು. ೨೦೦೨ರಿಂದ ೨೦೦೭ರವರೆಗೆ ಜರುಗಿದ ಅಂತಃಕಲಹದಿಂದ ಇಲ್ಲಿನ ಆರ್ಥಿಕ ಬೆಳವಣೆಗೆ ಬಹಳ ಕುಂಠಿತವಾಗಿದೆ.
ಉಲ್ಲೇಖಗಳು
ವರ್ಗ:ಪಶ್ಚಿಮ ಆಫ್ರಿಕಾ ವರ್ಗ:ಆಫ್ರಿಕ ಖಂಡದ ದೇಶಗಳು
ವಿಜಯ್ ಮಲ್ಯ
ವಿಜಯ್ ಮಲ್ಯ (ಕೊಂಕಣಿ ಭಾಷೆಯಲ್ಲಿ : vîjãï måällîà) (ಜನನ ಡಿಸೆಂಬರ್ ೧೮, ೧೯೫೫) ಭಾರತದ ಉದ್ಯಮಿ ಮತ್ತು ರಾಜ್ಯ ಸಭೆಯ ಸದಸ್ಯ. ಈತ ಯುನೈಟೆಡ್ ಬ್ರೂವರೀಸ್ ಮತ್ತು ಕಿಂಗ್ಫಿಷರ್ ಏರ್ಲೈನ್ಸ್ನ ಮುಖ್ಯಸ್ಥ.
ವರ್ಗ:ಭಾರತೀಯ ಉದ್ಯಮಿಗಳು
ಗುಲಗಂಜಿ
ಗುಲಗಂಜಿಯ ಗಿಡವು ಹಳದಿ ಬಣ್ಣದ್ದಾಗಿದ್ದು  ಕೆಂಪು ಬಣ್ಣದ ಹೂವುಗಳನ್ನು ಬಿಡುತ್ತದೆ. ಕಡು ಕೆಂಪಗಿನ ತುದಿಯಲ್ಲಿ ಕಪ್ಪು ಚುಕ್ಕೆಯಿರುವ ಸಣ್ಣ ಬೀಜವೇ ಗುಲಗಂಜಿ. ಅಕ್ಕಸಾಲಿಗರು ಹಿಂದಿನ ಕಾಲದಲ್ಲಿ ಬಂಗಾರವನ್ನು ತೂಕಮಾಡಲು ಗುಲಗಂಜಿಯ ಬೀಜಗಳನ್ನು ಬಳಸುತ್ತಿದ್ದರು.ಈಗಲೂ ಗ್ರಾಮೀಣ ಪ್ರದೇಶದಲ್ಲಿ ಚಿನ್ನ ತೂಕ ಮಾಡಲು ಗುಲಗಂಜಿ ಬಳಕೆ ಆಗುತ್ತದೆ.ಗುಲಗಂಜಿ ಗಿಡ ಹಳದಿ ಬಣ್ಣದ್ದಾಗಿದ್ದು, ಕೆಂಪು ಹೂಗಳನ್ನು ಬಿಡುತ್ತದೆ.ಗುಲಗಂಜಿ ಬೀಜಗಳು ಆಕರ್ಷಕವಾದ ಕೆಂಪು ಮತ್ತು ಕಡು ಕಪ್ಪು ಬಣ್ಣದಿಂದ ಕೂಡಿರುತ್ತವೆ .ಗುಲಗಂಜಿಯಲ್ಲಿ `ಅಬ್ರಿನ್` ಎನ್ನುವ ಅಪಾಯಕಾರಿಯಾದ ಅಂಶವಿದೆ.ಇದು  ನಾಗರಹಾವಿನ  ವಿಷಕ್ಕಿಂತಲೂ  ಹೆಚ್ಚು  ತೀಕ್ಷ್ಣವಾಗಿದೆ.
`ಏಬ್ರಸ್ ಪ್ರಿಕಟೋರಿಯಸ್`-  ಗುಲಗಂಜಿಯ ಸಸ್ಯಶಾಸ್ತ್ರೀಯ ಹೆಸರು `ಏಬ್ರಸ್ ಪ್ರಿಕಟೋರಿಯಸ್`. ಇಂಗ್ಲೀಷ್‌ನಲ್ಲಿ ಇದಕ್ಕೆ  `ಇಂಡಿಯನ್  ಲಿಕೋರಿಸ್`  ಎನ್ನುತ್ತಾರೆ.
ಮಲೇಷ್ಯಾ ಮತ್ತು  ಇಂಡೋನೇಷ್ಯಾ  ದೇಶಗಳು   ಗುಲಗಂಜಿಯ ತವರು. ಚೀನಾ ದೇಶದಲ್ಲಿ ಗುಲಗಂಜಿಯು ಪ್ರೀತಿಯ ಸಂಕೇತ ಆಗಿದೆ.
ಗುಲಗಂಜಿ ಬೀಜ ವಿಷಪ್ರಭಾವ
ವಿಶ್ವ ಯುದ್ಧ ಸಮಯದಲ್ಲಿ ಗುಲಗಂಜಿ ಬೀಜಗಳನ್ನು ಶತ್ರು ಸೈನಿಕರನ್ನು ಕೊಲ್ಲಲು ಬಳಸುತ್ತಿದ್ದರು ಎಂಬ ಬಗ್ಗೆ ದಾಖಲೆಗಳಿವೆ. ಗುಲಗಂಜಿ ಗಿಡದ ಉಳಿದ ಭಾಗಗಳಾದ ಕಾಂಡ, ಸೊಪ್ಪು, ಎಲೆ ಇತ್ಯಾದಿಗಳು ವಿಷ ಬಾಧೆಯನ್ನುಂಟು ಮಾಡುವುದಿಲ್ಲ ಎಂಬುದನ್ನು ನೆನಪಿಟ್ಟುಕೊಳ್ಳಬೇಕು.ಗುಲಗಂಜಿ ವಿಷ ಬಾಧೆಯನ್ನು ಪತ್ತೆ ಹಚ್ಚುವುದು ಸ್ವಲ್ಪ ಕಷ್ಟ. ಗುಲಗಂಜಿ ಬೀಜ ತಿಂದ ನಂತರ ವಿಷಬಾಧೆಯ ಲಕ್ಷಣಗಳು ಮತ್ತು ಮರಣೋತ್ತರ ಪರೀಕ್ಷೆಯಲ್ಲಿ ಕಂಡು ಬರುವ ಕೆಲವು ವಿಶಿಷ್ಟ ಬದಲಾವಣೆ�ಗಳ ಮೂಲಕ ವಿಷದ ನಿಖರತೆಯನ್ನು ಪತ್ತೆ ಹಚ್ಚಬಹುದು. ಇದಕ್ಕೆ ನಿಖರ ಚಿಕಿತ್ಸೆ ಇಲ್ಲ. ಆದರೂ ಕೂಡಲೇ ವಾಂತಿ ಅಥವಾ ಬೇಧಿ ಮಾಡಿಸುವ ಮೂಲಕ ರೋಗದ ತೀವ್ರತೆಯನ್ನು ಕಡಿಮೆ ಮಾಡಬಹುದು.ಶರೀರಕ್ಕೆ ರಕ್ತನಾಳದ ಮೂಲಕ ಸಾಕಷ್ಟು ಪ್ರಮಾಣದಲ್ಲಿ ಗ್ಲುಕೋಸ್ ಅಥವಾ ಉತ್ತಮ ದ್ರವಾಹಾರ ನೀಡುವುದರ ಮೂಲಕ ರೋಗದ ತೀವ್ರತೆಯನ್ನು ಕಡಿಮೆ ಮಾಡಬಹುದು. ಇದಕ್ಕಿಂತ ಮುಖ್ಯವಾಗಿ ಜಾನುವಾರುಗಳು ಗುಲಗಂಜಿ ಬೀಜಗಳು ತಿನ್ನದಂತೆ ತಡೆದುಕೊಳ್ಳುವುದು ಉತ್ತಮ ಉಪಾಯ.
ಚಿತ್ರಮಾಲೆ
File:Starr 031108-3197 Abrus precatorius.jpg|ಗಿಡ File:Abrus precatorius1SHSU.jpg|ಹುವುಗಳು File:Abrus precatorius — Scott Zona 001.jpg|ಗುಲಗಂಜಿ ಕಾಯಿ-ಬೀಜಗಳು File:Abrus precatorius seeds.jpg|ಗುಲಗಂಜಿ ಬೀಜ
ವರ್ಗ:ಸಸ್ಯಗಳು
ಜೋನ್ಸ್ ಬೆರ್ಜೆಲಿಯಸ್
ಜೀವನ
ಜೋನ್ಸ್ ಬೆರ್ಜೆಲಿಯಸ್(20 August 1779– 7 August 1848)ಸ್ವೀಡನ್ ದೇಶದ ವಿಜ್ಞಾನಿ.ಆಧುನಿಕ ರಸಾಯನಶಾಸ್ತ್ರದ ಪಿತಾಮಹರಲ್ಲಿ ಒಬ್ಬರು.೨೦ ಅಗಸ್ಟ್ ೧೭೭೯ ರಲ್ಲಿ ಜನಿಸಿದ ಇವರು,'ಉಪ್ಸಲ'ವಿಶ್ವವಿದ್ಯಾಲಯದಲ್ಲಿ ಕಲಿತರು.ಕರೋಲಿನ್‌ಸ್ಕ ಇನ್ಸ್‌ಟಿಟ್ಯೂಟ್ ನಲ್ಲಿ ಬೋಧಕರಾಗಿ ಕೆಲಸಮಾಡಿ ೭ ಅಗಸ್ಟ್ ೧೮೪೮ ರಲ್ಲಿ ಸ್ಟಾಕ್‌ಹೋಮ್ ನಲ್ಲಿ ನಿಧನರಾದರು.
ಸಂಶೋಧನೆಗಳು
ಇವರು ಪರಮಾಣು ಸಿದ್ಧಾಂತಕ್ಕೆ ದೊಡ್ಡ ಕೊಡುಗೆ ನೀಡಿದ್ದಾರೆ.ಹಲವಾರು ಮೂಲಧಾತುಗಳನ್ನು ಮುಖ್ಯವಾಗಿ ಸಿರಿಯಮ್,ಸೆಲೆನಿಯಮ್,ಥೊರಿಯಮ್ಗಳನ್ನು ಒಬ್ಬಂಟಿಯಾಗಿ ಹಾಗೂ ಸಹ ಸಂಶೋಧಕರ ಜತೆಯಾಗಿ ಕಂಡುಹಿಡಿದರು.ಸಿಲಿಕಾನ್,ಕ್ಯಾಲ್ಶಿಯಮ್,ಟಾನ್ಟಾಲಮ್ ಮೂಲಧಾತುಗಳನ್ನು ಪ್ರಪ್ರಥಮವಾಗಿ ಬೇರ್ಪಡಿಸಿದರು.ರಸಾಯನಶಾಸ್ತ್ರದಲ್ಲಿ ಐಸೋಮೋರ್ಫಿಸಮ್,ಪಾಲಿಮೋರ್ಫಿಸಮ್ ಮುಂತಾದ ಶಬ್ಧಗಳಿಗೆ ವ್ಯಾಖ್ಯಾನ ನೀಡಿದರು.ರಾಸಾಯನಿಕ ವಸ್ತುಗಳನ್ನುಹಾಗೂ ರಾಸಾಯನಿಕ ಬದಲಾವಣೆಗಳನ್ನು ಅದರ ಸಂಕೇತ ಅಕ್ಷರಗಳಿಂದ ಬರೆಯುವ ಪದ್ಧತಿಯನ್ನು ಪರಿಚಯಿಸಿದರು.
ಸಾಧನೆ
ಬರ್ಜೀಲಿಯಸ್ ಪರಮಾಣು ವಾದವನ್ನ ಅರಿತು ಧಾತುಗಳ ಪರಸ್ಪರ ಸಂಯೋಜನೆಯಲ್ಲಿ ನಿರ್ದಿಷ್ಟವಾದ ತೂಕ ಪರಿಮಾಣ ಗಳಿರುವುದನ್ನು ತಿಳಿಸಿದರು. ಇವರು ಸಾವಯವ ರಸಾಯನ ರಂಗಕ್ಕೆ ಅಡಿಪಾಯ ಹಾಕಿ ಪ್ರೋಟೀನ್ ಎಂಬ ಹೆಸರನ್ನು ಮೊಟ್ಟ ಮೊದಲ ಬಾರಿಗೆ ನೀಡಿದರು. ಇವರು ಸಮಾಂಗತೆ ಹಾಗು ಕ್ರಿಯಾ ವರ್ಧಕತ್ವದ ಪರಿಕಲ್ಪನೆಯನ್ನಮಂಡಿಸಿದರು.
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು ವರ್ಗ:ವಿಜ್ಞಾನ ವರ್ಗ:ರಸಾಯನಶಾಸ್ತ್ರ
ಕನ್ನಡ ತಾಲ್ಲೂಕು
ಕನ್ನಡ ಮಹಾರಾಷ್ಟ್ರ ರಾಜ್ಯದ ಔರಂಗಾಬಾದ ಜಿಲ್ಲೆಯ ತಾಲ್ಲೂಕು. ಎಲ್ಲೋರ ಗವಿಗಳಿಂದ ಸುಮಾರು ೩೦ ಕಿಲೋಮೀಟರಿನ ಅಂತರದಲ್ಲಿದೆ.
ವರ್ಗ: ಮಹಾರಾಷ್ಟ್ರದ ತಾಲ್ಲೂಕುಗಳು ವರ್ಗ: ಔರಂಗಾಬಾದ ಜಿಲ್ಲೆಯ ತಾಲ್ಲೂಕುಗಳು
ಬೇಗಂ ಅಖ್ತರ್
ಬೇಗಂ ಅಖ್ತರ್(ಅಕ್ಟೋಬರ್ 7, 1914 – ಅಕ್ಟೋಬರ್ 30, 1974),ಹೆಸರಾಂತ ಗಾಯಕಿ.ಹಿಂದೂಸ್ತಾನಿ ಶಾಸ್ತ್ರೀಯ ಪದ್ದತಿಯ ಗಝಲ್.ದಾದ್ರ ಮತ್ತು ತುಮ್ರಿ ಶೈಲಿಯಲ್ಲಿ ಪ್ರಸಿದ್ಧರಾಗಿದ್ದರು.ಇವರಿಗೆ ಭಾರತ ಸರಕಾರದ ಸಂಗೀತ ಕಲಾ ಅಕಾಡೆಮಿ ಪ್ರಶಸ್ತಿ,ಪದ್ಮ ಭೂಷಣ ಪ್ರಶಸ್ತಿಗಳು ನೀಡಿ ಗೌರವಿಸಲಾಗಿದೆ.
ಬಾಲ್ಯ
ಬೇಗಂ ಅಖ್ತರ್‌ ಅವರು ಉತ್ತರ ಪ್ರದೇಶದ ಭದರ್ಸಾದಲ್ಲಿ 1914ರ ಅಕ್ಟೋಬರ್‌ 7ರಂದು ಜನಿಸಿದರು.
ಗಾಯನ ಮತ್ತು ನಟನೆ
ಗಝಲ್‌, ಟುಮ್ರಿ, ದಾದರಾ ಗಾಯನದಲ್ಲಿ ಅವರು ಹೆಸರು ಮಾಡಿದ್ದರು.
ಹಲವು ಹಿಂದಿ ಸಿನಿಮಾಗಳ ಗೀತೆಗಳಿಗೆ ದನಿಯಾಗಿದ್ದ ಅವರು ಕೆಲ ಚಿತ್ರಗಳಲ್ಲಿ ನಟಿಸಿದ್ದರು.
ಪ್ರಶಸ್ತಿಗಳು
ಪದ್ಮಶ್ರೀ, ಪದ್ಮ ಭೂಷಣ, ಕೇಂದ್ರ ಸಂಗೀತ– ನಾಟಕ ಅಕಾಡೆಮಿ ಪ್ರಶಸ್ತಿ ಸೇರಿದಂತೆ ಹಲವು ಗೌರವಗಳಿಗೆ ಅವರು ಭಾಜನರಾಗಿದ್ದರು. ಬೇಗಂ ಅಖ್ತರ್‌ ಅವರ 103ನೇ ಜನ್ಮದಿನಕ್ಕೆ ಗೂಗಲ್‌ ಡೂಡಲ್‌ ಗೌರವ ನೀಡಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಶಾಸ್ತ್ರೀಯ ಸಂಗೀತಗಾರರು ವರ್ಗ:ಹಿಂದುಸ್ತಾನಿ ಸಂಗೀತ
ಕ್ಯಾಪ್ಟನ್ ಲಕ್ಷ್ಮೀ ಸೆಹೆಗಲ್
ಜನನ,ಹಾಗೂ ವಿದ್ಯಾಭ್ಯಾಸ
ತಂದೆ ಡಾ. ಎಸ್. ಸ್ವಾಮಿನಾಥನ್ ಅಯ್ಯರ್, ಮದ್ರಾಸ್ ನಗರದ ವಿಖ್ಯಾತ ವಕೀಲರು. ತಾಯಿ, ಕೇರಳದ ನಾಯರ್, ಎ.ವಿ.ಅಮ್ಮುಕುಟ್ಟಿ,, ಸ್ವಾತಂತ್ರ್ಯ ಚಳುವಳಿಯಲ್ಲಿ ಸಕ್ರಿಯಪಾತ್ರವಹಿಸಿದ್ದರು. ಸಾಮಾಜಿಕ ಕಾರ್ಯಕರ್ತೆಯಾಗಿ ದುಡಿದಿದ್ದರು. ಲಕ್ಷ್ಮಿಯವರಿಗೆ ಬಾಲ್ಯದಲ್ಲಿಯೇ ತಾಯಿಯವರ ಪ್ರಭಾವ ಅವರ ಮೇಲೆ ಆಗಿತ್ತು. ಲಕ್ಷ್ಮೀ ಸ್ವಾಮಿನಾಥನ್ ಸೋಶಿಲಿಸ್ಟ್ ಚಲುವಲಿಯಲ್ಲಿ ಸಕ್ರಿಯವಾಗಿ ಭಾಗವಹಿಸುತಿದ್ದರು. ಸನ್, ೧೯೩೮ ರಲ್ಲಿ ಮದ್ರಾಸ್ ಮೆಡಿಕಲ್ ಕಾಲೇಜಿನಿಂದ (MBBS) ವೈದ್ಯ ಶಿಕ್ಷಣ ಮುಗಿಸಿ, ಅವರು ಡಿಪ್ಲೊಮ ಪರೀಕ್ಷೆಯನ್ನು ಮಾಡಿಕೊಂಡರು. (Diploma in Gynecology and Obstetrics) ಚೆನ್ನೈನ 'ಟ್ರಿಪ್ಲಿಕೇನ್ ವಲಯ'ದಲ್ಲಿ 'ಸರ್ಕಾರಿ ಕಸ್ತುರ್ಬಾ ಆಸ್ಪತ್ರೆ'ಯಲ್ಲಿ ವೈದ್ಯೆಯಾಗಿ ಕೆಲಸಮಾಡಿದರು.
ಸಿಂಗಪುರಕ್ಕೆ ಪ್ರಯಾಣ
೧೯೪೦ ರಲ್ಲಿ, ೨೬ ರ ಹರೆಯದಲ್ಲೇ ಸಿಂಗಪುರಕ್ಕೆ ತೆರೆಳಿದರು. ವಿಮಾನ ಚಾಲಕ, ಶ್ರೀ. ಪಿ.ಕೆ.ಎನ್. ರಾವ್ ಜೊತೆ ಮದುವೆಯ ಪ್ರಸ್ತಾಪವಿತ್ತು. ಆದರೆ ಅದು ಸರಿಹೋಗಲಿಲ್ಲ. ಅಲ್ಲಿ ಸುಭಾಷ್ ಚಂದ್ರ ಬೋಸ್ ರನ್ನು ಕಾಣುವ ಹಾಗೂ ಅವರ ಭಾಷಣಗಳನ್ನು ಕೇಳುವ ಸುಯೋಗ ದೊರೆಯಿತು. ೧೯೪೨ ರಲ್ಲಿ 'ಆಝಾದ್ ಹಿಂದ್ ಫೌಜ್' ಜೊತೆ ಸಂಬಂಧ ಬೆಳೆಯಿತು. ಜಪಾನಿಗೆ ಸಿಂಗಪುರವನ್ನು ಬಿಟ್ಟುಕೊಡುವ ಒಪ್ಪಿಗೆಯ ಸಮಯದಲ್ಲಿ ಜರುಗಿದ ಕದನದಲ್ಲಿ ನೂರಾರು ಸೈನಿಕರು ಅತಿ ಗಾಯಹೊಂದಿ ನರಳಿದರು. ಆ ಸಮಯದಲ್ಲಿ ವೈದ್ಯಕೀಯ ಸಹಾಯವನ್ನು ಲಕ್ಷ್ಮಿ,ಯವರು ಪೂರೈಸಿದರು. ಆಗ ಪ್ರಜ್ಞಾವಂತ ರಾಷ್ಟ್ರ ಪ್ರೇಮಿ ಭಾರತೀಯರು 'ಕ್ಯಾಪ್ಟನ್ ಸುಭಾಷ್ ಚಂದ್ರ ಬೋಸ್' ಜೊತೆಗೂಡಿ 'ಆಝಾದ್ ಹಿಂದ್ ಫೌಜ್' ನ ಸ್ಥಾಪನೆಗೆ ಕಾರಣರಾದರು. ಹಾಗೆ ಜೊತೆಗೂಡಿದ ಭಾರತೀಯರಲ್ಲಿ ಪ್ರಮುಖರು, 'ಕ್.ಪಿ.ಕೇಶವ ಮೆನನ್', 'ಎಸ್.ಸಿ.ಗುಹಾ', 'ಎನ್.ರಾಘವನ್,' ಮೊದಲಾದವರು. ಜಪಾನ್ ಯೋಧರ ಜೊತೆ ಸೇರಿದರೂ ಅವರಿಗೆ ಪ್ರಾಮುಖ್ಯತೆ ಸಿಗಲಿಲ್ಲ. ೨, ಜುಲೈ, ೧೯೪೩ ರಲ್ಲಿ ಸುಭಾಷ್ ಚಂದ್ರ ಬೋಸ್ ಸಿಂಗಪುರಕ್ಕೆ ಬಂದರು. ಐ.ಎನ್.ಎ. ಮುಂದಾಳುಗಳು ಇಂಫಾಲ ನಗರವನ್ನು ಪ್ರವೇಶಿಸುವ ಮೊದಲು ಯುದ್ಧವಿರಾಮವನ್ನು ಘೋಷಿಸಿದರು. ಮೇ, ೧೯೪೫ ರಲ್ಲಿ ಅವರು ಸುಭಾಷ್ ಚಂದ್ರ ಬೋಸ್ ರ ಜೊತೆ,  ೫ ಗಂಟೆಗಳ ಸುದೀರ್ಘ ಚರ್ಚೆಯ ನಂತರ, ಲಕ್ಷ್ಮಿಯವರ ನೇತೃತ್ವದಲ್ಲಿ 'ಇಂಡಿಯನ್ ನ್ಯಾಷನಲ್ ಆರ್ಮಿಯ ಮಹಿಳಾ ವಿಭಾಗದ ಸ್ಥಾಪನೆಗೆ 'ಬೋಸ್,' ಒಪ್ಪಿಗೆ ನೀಡಿ, ಹಾಗೆ ನಿರ್ಧರಿಸಿದ ರೆಜಿಮೆಂಟಿಗೆ ’ಝಾನ್ಸಿ ರಾಣಿ ರೆಜಿಮೆಂಟ್,' ಎಂದು ನಾಮಕರಣ ಮಾಡಿದರು. ಐ.ಎನ್.ಎ. ನಲ್ಲಿ ಅಧಿಕಾರಿಯಾಗಿ, ಆಝಾದ್ ಹಿಂದ್ ಸರಕಾರದಲ್ಲಿ 'ಮಿನಿಸ್ಟರ್ ಫಾರ್ ವಿಮೆನ್ಸ್ ಅಫೇರ್ಸ್', ಆಗಿ ದುಡಿದರು. ಅದಕ್ಕೆ ಲಕ್ಷ್ಮಿಯವರನ್ನು 'ಕ್ಯಾಪ್ಟನ್' ಆಗಿ ನೇಮಿಸಿದರು. ಅಂದಿನಿಂದ ಅವರ ಹೆಸರಿನ ಜೊತೆಯಲ್ಲಿ ಡಾಕ್ಟರ್. ಹಾಗೂ ಕ್ಯಾಪ್ಟನ್ ಪದಗಳು ಜೊತೆ-ಜೊತೆಯಾದವು.
ಬರ್ಮಾ ಮಾರ್ಚ್
ಸನ್ ೧೯೪೪ ರ ಮಾರ್ಚ್ ತಿಂಗಳಲ್ಲಿ 'ಬರ್ಮಾ ಮಾರ್ಚ್' ಶುರುವಾಯಿತು. ೧೯೪೫ ರ ಮೇ ತಿಂಗಳಿನಲ್ಲಿ ಕ್ಯಾಪ್ಟನ್ ಲಕ್ಷ್ಮಿಯವರನ್ನು ಬ್ರಿಟಿಷ್ ಸರಕಾರ ಬಂಧಿಸಿತು. ಬರ್ಮಾದ ದುರ್ಗಮ ಅಡವಿಯಲ್ಲಿ ೧೧ ತಿಂಗಳ ಕಾಲ ಅವರನ್ನು 'ಗೃಹಬಂಧನ'ದಲ್ಲಿ ಇರಿಸಲಾಯಿತು. ದೆಹಲಿಯಲ್ಲಿ ಐ.ಎನ್.ಎ. ನಾಯಕರ ವಿಚಾರಣೆ ನಡೆಸುವ ವೇಳೆಗೆ ಕ್ಯಾಪ್ಟನ್ ಲಕ್ಷ್ಮಿಯವರನ್ನು ಭಾರತಕ್ಕೆ ಕಳುಹಿಸಲಾಯಿತು. ಆಸಮಯದಲ್ಲಿ ಐ.ಎನ್.ಎ ನಲ್ಲಿ ಕರ್ನಲ್ ಆಗಿದ್ದ ಶ್ರೀ. ಪ್ರೇಮ್ ಕುಮಾರ್ ಸೆಹೆಗಲ್, ಜೊತೆ ಗೆಳೆತನ ಬೆಳೆದು, ಅವರಿಬ್ಬರೂ ೧೯೪೭ ರಲ್ಲಿ  ಮದುವೆಯಾದರು.
ಐಡ್ವ ಸಂಸ್ಥೆಯ ಸ್ಥಾಪಕರಲ್ಲೊಬ್ಬರು
೧೯೭೧ ರಲ್ಲಿ ಮಾರ್ಕ್ಸಿಸ್ಟ್ ವಿಭಾಗದ ಕಮ್ಯೂನಿಸ್ಟ್ ಪಾರ್ಟಿ ಆಫ್ ಇಂಡಿಯಕ್ಕೆ ಸೇರಿ ರಾಜ್ಯ ಸಭೆಗೆ ಪ್ರತಿನಿಧಿಸಿದರು. ಬಂಗ್ಲಾದೇಶದ ಸಮಯದಲ್ಲಿ ಕಲ್ಕತ್ತಾನಗರದಲ್ಲಿ, ನಿರಾಶ್ರಿತರಿಗೆ, ರಿಲೀಫ್ ಕ್ಯಾಂಪ್ಸ್  ಆಯೋಜಿಸಿ ಚಿಕಿತ್ಸಾ ವ್ಯವಸ್ಥೆಯನ್ನು ಸ್ಥಾಪಿಸಿದರು. ೧೯೮೧ ರಲ್ಲಿ (AIDWA) ಸಂಸ್ಥೆಯನ್ನು ಸ್ಥಾ[ಪಿಸಿದವರಲ್ಲಿ ಇವರೂ ಒಬ್ಬರು. ಡಿಸೆಂಬರ್, ೧೯೮೪ ರಲ್ಲಿ ಭೂಪಾಲ್ ಅಫಘಾತದಲ್ಲಿ ನೊಂದ ಕಾರ್ಮಿಕರಿಗೆ ನೆರವು ನೀಡುವ ಅಭಿಯಾನದಲ್ಲಿ ಕೆಲಸಮಾಡಿದರು. ೧೯೮೪ ರಲ್ಲಿ ಹಿಂದೂ-ಸಿಖ್ ಗಲಭೆಯಲ್ಲಿ ಕಾನ್ಪುರ್ ನಗರದಲ್ಲಿ ಗಾಯಾಳುಗಳ ಸೇವೆಮಾಡಿದರು.
ರಾಷ್ಟ್ರಪತಿ ಹುದ್ದೆಗೆ ಸ್ಪರ್ಧಿಸಿದ್ದರು
ಸನ್. ೨೦೦೨ ರಲ್ಲಿ ೪ ಎಡಪಕ್ಷಗಳು ಕ್ಯಾಪ್ಟನ್ ಲಕ್ಷ್ಮೀ ಸೆಹೆಗಲ್ ರವರನ್ನು ತಮ್ಮ ಪಕ್ಷದ ರಾಷ್ಟ್ರಪತಿ ಸ್ಥಾನದ ಅಭ್ಯರ್ಥಿಯಾಗಿ ಆರಿಸಿ ನಿಲ್ಲಿಸಿದರು. ಆ ಪಕ್ಷಗಳ ಹೆಸರುಗಳು ಹೀಗಿವೆ. ಡಾ. ಎ.ಪಿ.ಜೆ.ಅಬ್ದುಲ್ ಕಲಾಂ/ಅಬ್ದುಲ್ ಕಲಾಮ್‎ರ ವಿರುದ್ಧ ರಾಷ್ಟ್ರಪತಿ ಹುದ್ದೆಗೆ ಏಕೈಕ ಸ್ಪರ್ಧಾಳುವಾಗಿ ನಿಂತು ಸೋತರೂ, ಅವರ ಜನಪ್ರಿಯತೆ ಕಡಿಮೆಯಾಗಲಿಲ್ಲ. ನಂತರ ಕಾನ್ಪುರದ ತಮ್ಮ ಕ್ಲಿನಿಕ್ ನಲ್ಲಿ ಕುಳಿತು, ರೋಗಿಗಳ ಸೇವೆಯಲ್ಲಿ ನಿರತರಾದರು.
ಕ್ಯಾಪ್ಟನ್ ಲಕ್ಷ್ಮಿಯವರ ಪರಿವಾರ
ಸೋದರಿ, ಮೃಣಾಲಿನಿ, ಅಹ್ಮದಾಬಾದ್ ನ ಪ್ರಖ್ಯಾತ ವಿಜ್ಞಾನಿ ವಿಕ್ರಮ್ ಸಾರಾಭಾಯಿಯವರನ್ನು ಮದುವೆಯಾದರು. ಕ್ಯಾಪ್ಟನ್ ಲಕ್ಷ್ಮಿಯವರ ಮೊದಲನೆಯ ಮಗಳು 'ಸುಹಾಸಿನಿ. ಆಲಿ'ಯವರನ್ನು ಮದುವೆಯಾದರು. ಸಿ.ಪಿ.ಎಂ ಮುಂದಾಳು. ಮೊಮ್ಮಗ ಶಾದ್ ಆಲಿ, ಸಿನಿಮಾ ನಿರ್ಮಾಪಕ. ಎರಡನೆಯ ಮಗಳು ಅನಿಶಾ, ಪುರಿಯವರನ್ನು ಲಗ್ನವಾದರು.
ನಿಧನ
ಸನ್, ೨೦೦೬ ರಲ್ಲಿ, ತಮ್ಮ  ೯೨ ನೆಯ ವಯಸ್ಸಿನಲ್ಲೂ ತಮ್ಮ ಕಾನ್ಪುರದ ರುಗ್ಣಾಲಯದಲ್ಲಿ ರೋಗಿಗಳ ಸೇವೆಯನ್ನು ಮಾಡುತ್ತಿದ್ದರು. ತಮ್ಮ ೯೭ ರ ಇಳಿವಯಸ್ಸಿನಲ್ಲಿ  ಕ್ಯಾಪ್ಟನ್ ಲಕ್ಷ್ಮಿ ಸೆಹೆಗಲ್ ರವರು,  ೧೯ ಜುಲೈ, ೨೦೧೨, ಖಾಯಿಲೆಯಿಂದ ಹಾಸಿಗೆ ಹಿಡಿದರು. ಹೃದಯಾಘಾತದಿಂದ  ೨೩ ಜುಲೈ  ೨೦೧೨  ರ, ಬೆಳಿಗ್ಯೆ, ೧೧.೨೦ ಕಾನ್ಪುರದಲ್ಲಿ ನಿಧನರಾದರು. ಆಗ ಆಕೆಗೆ ೯೭ ವರ್ಷ ವಯಸ್ಸಾಗಿತ್ತು. 'ಕ್ಯಾಪ್ಟನ್ ಲಕ್ಷ್ಮೀ ಸೆಹೆಗಲ್ ನಿಧನರಾಗುವ ಮೊದಲೇ ತಮ್ಮ ಕಣ್ಣುಗಳನ್ನು  ಹಾಗೂ ದೇಹವನ್ನು ಮೆಡಿಕಲ್ ಕಾಲೇಜ್  (Kanpur Medical college for medical research) ಗೆ ದಾನಮಾಡಲು ಉಯಿಲು ಬರೆದಿಟ್ಟಿದ್ದರು.
ದ ಟೊರಾಂಟೋ ಸಬ್ವೇ ಅಂಡ್ RT
ಕೆನಡಾ ರಾಷ್ಟ್ರದ ಆಂಟೇರಿಯೋ ಪ್ರಾಂತ್ಯದ ಟೊರಾಂಟೋ ನಗರದ ಟ್ರಾನ್ಸಿಟ್ ರಾಪಿಡ್ ಸಿಸ್ಟೆಮ್ ಅಂಡರ್ ಗ್ರೌಂಡ್ ಹಾಗೂ 'ಭೂಮಿಯ ಮೇಲ್ಭಾಗದ ರೈಲ್ವೆ ಲೈನ್ ವ್ಯವಸ್ಥೆ' ಯಿದೆ. ಇದನ್ನು ಸುವ್ಯವಸ್ಥಿತವಾಗಿ 'ಟೊರಾಂಟೋ ಟ್ರಾನ್ಸಿಟ್ ಕಮೀಶನ್' (TTC) ಸಂಸ್ಥೆ ನಿಭಾಯಿಸುತ್ತಿದೆ. ಸನ್ ೧೯೫೪ ರಲ್ಲಿ ೧೨ ಸ್ಟೇಷನ್ ಗಳಿಗೆ ಸಂಪರ್ಕ ಒದಗಿಸುವ ನಿಟ್ಟಿನಲ್ಲಿ ಶುರುವಾದ ಈ ವ್ಯವಸ್ಥೆ, ಮೊಟ್ಟ ಮೊದಲ ರೈಲ್ವೆ ದಾರಿಯನ್ನು ಯಾಂಗ್ ಸ್ಟ್ರೀಟ್ ಬಳಿ ನಿರ್ಮಿಸಿತು. ಇದು ಕೆನಡಾದಲ್ಲೇ ಮೊಟ್ಟಮೊದಲನೆಯದಾಗಿ ಕಟ್ಟಿ ಯಶಸ್ವಿಯಾಗಿ ಮುಗಿಸಿದ ಸಬ್ವೇ ಸಾರಿಗೆ ಮಾಧ್ಯಮ. ಆಗಲಿಂದ ಈ ವ್ಯವಸ್ಥೆ ಅತ್ಯಂತ ವೇಗವಾಗಿ ಬೆಳೆದು, ಕೆನಡದಾದ್ಯಂತ ಸಾರ್ವಜನಿಕರ ಅಗತ್ಯಗಳನ್ನು ಮುಟ್ಟುವ ನಿಟ್ಟಿನಲ್ಲಿ ದುಡಿಯುತ್ತಿದೆ. ಮಾಂಟ್ರಿಯಲ್ ಮೆಟ್ರೋ ನಂತರ ದಿನ ಪ್ರತಿ ಓಡಾಡುವ ಪ್ರಯಾಣಿಕರ ಸಂಖ್ಯೆಯನ್ನು ಹೋಲಿಸಿದರೆ, ೪ ಲೈನ್ ೬೯ ನಿಲ್ದಾಣಗಳು, ಸುಮಾರು ೭೦ ಕಿ.ಮೀ(೪೩ ಮೈ) ಉದ್ದದ ರೈಲ್ವೆ ದಾರಿಯಲ್ಲಿ. ಸಬ್ವೇ ಅತ್ಯಂತ ಸುಲಭದರದ ಅತಿ ಜನಪ್ರಿಯ ಸಾಧನವಾಗಿದೆ. ಸರಾಸರಿ, ೧,೦೫೪,೨೦೦ ಪ್ರಯಾಣಿಕರು, (as of Q4 2011)/೨೦೧೧) ದಿನ ಪ್ರತಿ ಈ ಮಾಧ್ಯಮವನ್ನು ಅವಲಂಭಿಸಿದ್ದಾರೆ. thumb|right|250px|'ಕೆನಡಾದ ಅತ್ಯುತ್ತಮ ಸಬ್ವೇ ಸೇವೆ'
ಕ್ಷಿಪ್ರ ಸಂಚಾರ
'ಟಿಟಿಸಿ' ಕೆಲವುವೇಳೆ 'ರ‍್ಯಾಪಿಡ್ ಟ್ರಾನ್ಸಿಟ್' ಎಂಬ ಪದವನ್ನು ಬಳಸುತ್ತದೆ. ಎಲ್ಲಾ ೪ ಲೈನ್ ಗಳ ಬಳಕೆ ಇದೆ ಎನ್ನುವ ಅರ್ಥದಲ್ಲಿ. Scarborough RT ಯನ್ನು ಬಿಟ್ಟು, ಸಾರ್ವಜನಿಕರು ಇದನ್ನು ಸಬ್ವೇ ಎಂದೇ ಸಂಬೋಧಿಸುತ್ತಾರೆ. ಕೆಲವುವೇಳೆ 'ಆರ್ ಟಿ' ಎಂದು ಮಾತ್ರ ಕರೆಯಲಾಗುತ್ತದೆ.
ಹೊಸದಾಗಿ ಹೆಚ್ಚಿಸಬೇಕಾದ ರೈಲ್ವೆ ಮಾರ್ಗ
ಈಗ ಸದ್ಯಕ್ಕೆ ಹೊಸದಾಗಿ ಹೆಚ್ಚಿಸಬೇಕಾದ 'ಸಬ್ವೇ ಮಾರ್ಗ'ವೆಂದರೆ, ಪಶ್ಚಿಮ ಶಾಖೆ 'ಯಾಂಗ್ ಯೂನಿವರ್ಸಿಟಿ-ಸ್ಪಡೈನ ಲೈನ್' ಉತ್ತರ ಟೊರಾಂಟೋ ಎಗ್ಲಿನ್ಟನ್ ಅವೆನ್ಯು ನಿಂದ ಹೊಸಮಾರ್ಗ, ಅದನ್ನು ಶೆಪರ್ಡ್ ಲೈನ್ ಗೆ ಈಗಿನ ಟರ್ಮಿನಲ್ ನಿಂದ ಎರಡೂಕಡೆಗೆ ವಿಸ್ತರಿಸುವ ಯೋಜನೆಇದೆ.
ಉಲ್ಲೇಖಗಳು
<References />
ಕೈಂತಜೆ ನರಸಿಂಹ ಭಟ್ಟ
ಸಾಹಿತಿ,ಕವಿ,ಗಮಕಿ ಹಾಗೂ ಕೃಷಿಕರು ಆಗಿದ್ದರು ವಿದ್ವಾನ್ ಕೈಂತಜೆ ನರಸಿಂಹ ಭಟ್ಟರು.ಕೃಷಿಕ ಕುಟುಂಬದಲ್ಲಿ ಹುಟ್ಟಿ ಬೆಳೆದುದರಿಂದ ಕೃಷಿಯನ್ನು ವೃತ್ತಿಯನ್ನಾಗಿಯೂ,ವಿದ್ವಜ್ಜನರ-ಅಂದರೆ ಉತ್ತಮ ಗುರುಗಳ ಮಾರ್ಗದರ್ಶನದಿಂದ ಮತ್ತು ’ಕನ್ನಡ ಸಾಹಿತ್ಯ’ವನ್ನು ಅಭ್ಯಾಸ ಮಾಡಿದುದರಿಂದ ’ಸಾಹಿತ್ಯ’ವನ್ನು ಪ್ರವೃತ್ತಿಯನ್ನಾಗಿಯೂ ರೂಢಿಸಿಕೊಂಡಿದ್ದರು.ಹಳತು-ಹೊಸತುಗಳ ನಡುಗಾಲದಲ್ಲಿ,ಗದ್ಯ-ಪದ್ಯಗಳೆರಡರಲ್ಲೂ ಇವರು ಬರೆದರೂ ’ಷಟ್ಪದಿ’ಯಲ್ಲಿ,ಅದರಲ್ಲೂ ’ಭಾಮಿನೀ ಷಟ್ಪದಿ’ಯಲ್ಲಿ ಹೆಚ್ಚು ಒಲವನ್ನು ತೋರಿದ್ದಾರೆ.
ಜನನ
ಕರ್ಣಾಟಕದಲ್ಲಿ, ದಕ್ಷಿಣ ಕನ್ನಡ ಜಿಲ್ಲೆಯ,,ಬಂಟ್ವಾಳ ತಾಲೂಕಿನ ಕೆದಿಲ ಗ್ರಾಮದ ಕೈಂತಜೆ ಮನೆಯಲ್ಲಿ ೧೯೩೫ ನೆಯ ಇಸವಿ ಅಕ್ಟೋಬರ ೨೩ರಂದು ಶ್ರೀಮತಿ ಸಾವಿತ್ರಿ ಅಮ್ಮ-ಶ್ರೀ ಕೈಂತಜೆ ಸದಾಶಿವ ಭಟ್ಟ ದಂಪತಿಯರ ಮಗನಾಗಿ ಜನಿಸಿದರು. ದೊಡ್ಡ ಕೂಡು ಕುಟುಂಬವಾಗಿತ್ತು
ವಿದ್ಯಾಭ್ಯಾಸ
ಬಾಲ್ಯದ ವಿದ್ಯಾಭ್ಯಾಸವನ್ನು ಕೆದಿಲ ಪಂಚಾಯತು ಶಾಲೆ ಗಡಿಯಾರ,ಮಾಣಿಯ ಜಿಲ್ಲಾ ಬೋರ್ಡ್ ಹಿರಿಯ ಪ್ರಾಥಮಿಕ ಶಾಲೆ,ಮಂಗಳೂರಿನ ಮಿಲಾಗ್ರಿಸ್ ಪ್ರೌಢ ಶಾಲೆಯಲ್ಲಿ ಪೂರೈಸಿ,ಮುಂದೆ ಕಾಸರಗೋಡು ಜಿಲ್ಲಾ ನೀರ್ಚಾಲಿನ ”ಮಹಾಜನ ಸಂಸ್ಕೃತ ಮಹಾಪಾಠಶಾಲೆ”ಯಲ್ಲಿ “ಕನ್ನಡ ವಿದ್ವಾನ್” ಉಪಾಧಿಯನ್ನು ಪ್ರಪ್ರಥಮ ಶ್ರೇಣಿಯಲ್ಲಿ ಪಡೆದುಕೊಂಡರು.
ವೃತ್ತಿ
ಅಧ್ಯಾಪಕ ವೃತ್ತಿಗೆ ಹೋಗುವ ಸಂದರ್ಭ ಒದಗಿ ಬಂದರೂ, ಅನಿವಾರ್ಯವಾಗಿ ಅದನ್ನು ಬಿಟ್ಟು, ಪಾರಂಪರಿಕವಾದ ಕೃಷಿ ವೃತ್ತಿಯನ್ನೇ ಅವಲಂಬಿಸಬೇಕಾಯಿತು.
ಹವ್ಯಾಸ
ಕವನಗಳನ್ನು ಬರೆಯುವುದು, ಗ್ರಂಥಗಳನ್ನು ಓದುವುದು, ವಾಚನ ಮಾಡುವುದು ನೆಚ್ಚಿನ ಹವ್ಯಾಸ. ಯುವಕನಾಗಿದ್ದಾಗ ಬೆತ್ತದ ಸಣ್ಣ ಸಣ್ಣ ಬುಟ್ಟಿಗಳನ್ನು ನೇಯುತ್ತಿದ್ದರು. ಮಣ್ಣಿನಲ್ಲಿ ಗೊಂಬೆಗಳನ್ನು ಮಾಡಿ ಅವುಗಳಿಗೆ ಹೊಂದುವ ಬಣ್ಣಗಳನ್ನು ಹಚ್ಚುತ್ತಿದ್ದರು. ನಾಟಕಗಳಲ್ಲಿ ಅಭಿನಯಿಸುತ್ತಿದ್ದರು. ಕನ್ನಡದಲ್ಲಿ ಅಕ್ಷರಗಳನ್ನು ದುಂಡಗಾಗಿ ಬರೆಯುತ್ತಿದ್ದರು. ಕ್ರಿಕೆಟ್ ಎಂದರೆ ತುಂಬಾ ಇಷ್ಟ.
ಸಂಸಾರ
ಪತ್ನಿ ಪಾರ್ವತಿ, ಎರಡು ಮಂದಿ ಗಂಡು ಮಕ್ಕಳು, ಒಬ್ಬಾಕೆ ಮಗಳು, ಮೂವರು ಮೊಮ್ಮಕ್ಕಳು.